Vahid Azərbaycan uğrunda mübarizə – GADTB\nVahid Azərbaycan uğrunda mübarizə\nAvqust 15, 2021\t198 Baxış\nGADTB: Fətəli Xan Qubalı bütün xanlıqları vahid dövlət ətrafında birləşdirmək istəyirdi…\nUzaq və yaxın keçmişimizin hər bir dövrü özünəməxsusluğu, rəngarəngliyi, hadisələrin zənginliyi ilə fərqlənsə də, onları bir-birinə bağlayan, birləşdirən əsas qayə siyasi cəhətdən müstəqil, vahid Azərbaycan dövlətinin yaradılması və inkişafı uğrunda mübarizə olmuşdur.\nƏsrlər boyu qəsbkarların, zəngin Azərbaycan torpağına göz dikən yadellilərin işğalına, həmləsinə məruz qalan xalqımız həmişə öz ərazi bütövlüyünü, siyasi mənliyini, iqtisadi müstəqilliyini qoruyub saxlamaq üçün mübarizə meydanından geri çəkilməmişdir. Bu baxımdan Azərbaycan xanlıqları da çoxəsrlik tariximizdə müsbət və mənfi yöndə dərin izlər buraxmışlar. Feodal pərakəndəliyinə xas olan xüsusiyətlərinə baxmayaraq, Azərbaycan xanlıqlarının bir neçəsi ərazi müstəqilliyini qorumaq, vahid dövlətdə birləşmək meylləri ilə fərqlənmişlər (Bu cəhətdən Quba xanlığı daha çox müstəsnalıq təşkil edir).\nXVIII əsrin ortalarında Nadir şah Əfşarın öldürülməsindən sonra (1747-ci il 9 iyun) onun yaratdığı dövlət əsl mənada dağılmış, Azərbaycan xalqı və ölkəsi üçün çətin dövrlər yenidən başlamış, hər tərəfdən şah taxt-tacına iddiaçılar baş qaldırmışlar. O zaman ölkənin tərkibindəki ətraf vilayətlərin nüfuzlu feodalları da sərbəstliyə can atırdılar. Taxt-tac uğrunda mübarizənin qızışdığı bir dövrə Azərbaycan ərazisində müstəqil feodal dövlətləri – xanlıqlar yarandı. O dövrdə xanlıqların yaranmasında xalq kütlələrinin azadlıq mübarizəsi, natural təsərrüfatın hələ də mövcudluğu, eyni zamanda beynəlxalq şərait əsas rol oynayırdı.\nAzərbaycanda İran mərkəzli səltənətlərin təsiri zəiflədikdən sonra ərazisində 20 (H.Abdullayev – 18, İ. Petruşevski – 14) xanlıq meydana gəlmişdi. Onların 11-i Azərbaycanın şimalında (Gəncə, Bakı, Quba, Dərbənd, Şəki, Şamaxı, Talış, Qarabağ, Cavad, İrəvan, Naxçıvan), 9-u isə Azərbaycanın cənubunda (Təbriz, Urmiya, Xoy, Sərab, Qaradağ, Ərdəbil, Maku, Marağa, Gilan) yaranmışdı. Bunlardan əlavə 6 sultanlıq (Qazax-Şəmşəddil, Borçalı, İlisu, Ərəş, Qutqaşın, Qəbələ) və 5 məliklik (Dizak, Vərəndə, Xaçın, Ciləbört, Gülüstan) da meydana gəlmişdi. Sultanlıqların əksəriyyəti, məlikliklərin isə hamısı bu və ya digər xanlıqdan asılı idilər. Azərbaycanda (həm şimal, həm də cənubda) belə pərakəndəliyin yaranmasının əsas səbəbi ölkədə iqtisadi əlaqələrin zəif olması, təsərrüfatın natural xarakter daşıması, feodalların hər birinin müstəqil hakimiyyətə can atması idi.\nParçalanmış Azərbaycanı vahid dövlətdə birləşdirmək niyyəti şimalda Şəki, Qarabağ və Quba xanlıqlarını, cənubda isə Urmiya xanlığını daim düşündürmüş və həqiqətən bu sahədə onların hər biri müəyyən addımlar atmışlar. Lakin onların içərisində son nəticədə ən çox iş görən Qubalı Hüseynəli xanın (h.d. 1726-58) oğlu Fətəli xan (h.d. 1758-89) olmuşdur.\nQuba xanlığının yaranmasının maraqlı tarixi vardır. Belə ki, Quba xanlığının tarixinə nəzər salsaq görərik ki, bu xanlıq XVII əsrin 80-90-cı illərində yaranmış və ilk Quba xanı da 1689-cu ildə vəfat etmiş Hüseyn xan olmuşdur. Digər xanlardan fərqli olaraq, Quba xanları böyük hüquqlara malik idilər. Belə ki, hələ Səfəvilər dövründə Dağıstan hakimlərinin Qaytaq Usmisinə məvaciblə yanaşı, Şirvandan bir sıra kəndlərin gəlirləri və idarəçiliyi də verilmişdir. O zaman Qaytaq Usmisinin nəsli iki xəttə bölünürdü. Böyük xətt Məcalisdə, kiçiyi isə Yengikənddə yaşayırdı. Növbə ilə gah bir, gah da o biri qolun nümayəndəsi Usmi vəzifəsini tuturdu. Qaynaqlarda göstərilir ki, Yenikənddəki qol Məcalisə basqın edərək, azyaşlı Hüseyndən başqa buradakı qolun bütün kişi üzvlərini qırır. Aydə bəy Hüseyni xilas edir və Tarkı Şamxalının yanına aparır. Buradan da Hüseyn öncə Salyana, sonra İsfahana aparılır, orada təhsil alır və Qacar tayfasından varlı bir əyanın qızı ilə evlənir. Bu nikahdan da Əhməd xan dünyaya gəlir. Arvadının vasitəçiliyi ilə Süleyman şah (1666-1694) onu (Hüseyni) Quba və Gülhanın xanı təyin edir. Beləliklə də, Quba xanlığının əsası qoyulur. 1725-ci il İstanbul müqaviləsinə görə, Quba əyaləti Rusiyanın tərkibində qalmışdı. Hüseynəli xan isə Quba hakimi təyin edilmişdi. Onun iqamətgahı əvvəl Xudat, 1735-ci ildən (başqa mənbədə 1947-dən) isə Quba şəhəri olmuşdur. Burada zərbxana və silah emalatxanaları vardı. O zaman Quba xanlığının sahəsi 10. 500 kvadrat verst idi. Şimalda Dərbənd və Qazıqumuq, qərbdə Şəki, cənubda Bakı və Şamaxı xanlıqları, şərqdə Xəzər dənizi ilə əhatə olunurdu. Quba xanlığı hərbi-müdafiə cəhətdən güclü idi. Ona görə ki, xanlığın ərazisində çoxsaylı müdafiə qalaları ilə yanaşı əhalisi də döyüşkən və cəsur idi.\nQuba xanlığı əlverişli coğrafi mövqedə yerləşməklə yanaşı, münbit torpağı, şəfalı iqlimi əkinçilik, bağçılıq və maldarlıq təsərrüfatını inkişaf etdirməyə imkan verirdi. XVIII əsrin ortalarında Quba xanlığını Hüseyn xanın nəvəsi – Sultan Əhməd xanın (h.d. 1709-21) oğlu Hüseynəli xan (1725-1758) idarə edirdi. XVIII əsrin 47-ci ilindən bəri Hüseynəli xan Quba əyalətini müstəqil elan xanlıq etmişdi. O, 1756-cı ildə Salyan xanlığını yenidən Quba xanlığına qatdı. Onun dövründə Dağıstanın cənubundakı Axtıpara, Altıpara, Doqquzpara mahalları da Quba xanlığına birləşdirildi. 1770-ci ildə Azərbaycanda olmuş S.Qmelinin məlumatına görə Qulqan, Şabran, Rüdbar da Quba xanlığının himayəsində idi.\n1758-ci ildə Hüseynəli xan vəfat etdi və hakimiyyətə onun oğlu 22 yaşlı Fətəli xan keçdi. Fətəli xanın hökmranlığı dövründə (1758-89) Quba xanlığının mövqeyi daha da möhkəmləndi. 1736-cı ildə doğulan Fətəli xan öz dövrünün görkəmli dövlət xadimi, mahir diplomat və qəhrəman sərkərdə, tariximizin və milli dərketməmizin ən parlaq simalarından biri idi. O, 31 illik hakimiyyəti zamanı Azərbaycan torpaqlarını birləşdirib vahid və güclü dövlət yaratmaq arzusu ilə yaşayıb və bu yolda nə mümkünsə etmiş və çox şeyə də müvəffəq olmuşdur.\nA. Bakıxanov “Gülüstani-İrəm” əsərində yazırdı: “Fətəli xan tədbirli, mərhəmətli, əzmində sabitqədəm, məmləkəti idarə etmək işlərində mahir bir adam idi. O, könülləri almaq və düşməni aldatmaqda xüsusi bir məharətə malik idi”. Görkəmli ictimai və hərbi xadim kimi xalqın rəğbətini qazanmış Fətəli xan həm də dövrünün ziyalı və savadlı şəxslərindən olmuşdur. Ana dili ilə yanaşı fars və rus dillərini də bilirdi. Onun tapşırığı ilə bir sıra məşhur elm, sənət əsərləri ərəbcədən və farscadan Azərbaycan türkcəsinə tərcümə olunmuşdur.\nFətəli xan məqsədyönlü və suveren xarici siyasət yeridirdi. Türkiyə və İranın təkidinə baxmayaraq, o, Rusiya imperiyasına qarşı düşmənçilik siyasəti yeritməmiş, eyni zamanda öz torpaqlarının Rusiya tərəfindən zəbt edilməsinə imkan verməmişdir. Azərbaycanın feodal pərakəndəliyi vəziyyətində olduğunu görən Fətəli xan bütün xanlıqları vahid dövlət ətrafında birləşdirməyi qərara alır. Bununla əlaqədar olaraq, Quba xanı Dağıstan hakimləri – Tarxu Şamxalı Murtuzəli, Qaraqaytaq Usmisi Əmir Həmzə və Tabasaran hakimi ilə əlaqəyə girib, dağlar ilə Xəzər dənizi arasında Samur çayının cənubundakı – Müşkür, Niyazabad, Sabran, Rustov və Beşbarmaq torpaqlarını ilkin mərkəz qərar verərək 1759-cu ildə Dərbənd xanlığı da Quba xanlığına birləşdirdi. Xəzər dənizində mühüm qala və ticarət limanı olan Dərbənd Quba xanlığının daha da möhkəmləndirilməsi üçün əsas amil oldu. 1767-ci ildə isə Bakı xanlığı Quba xanlığına birləşdirildi. Azərbaycanın şimal-şərq torpaqlarını Quba xanlığı ətrafında birləşdirmək uğrunda mübarizə aparan Fətəli xan, Bakı xanlığını özündən tam mənasında asılı vəziyyətə salmaq məqsədilə bacısı Xədicə Bikəni Bakı xanı Məlik Məmmədxana (h.d. 1768-84) ərə verdi. Beləliklə, Fətəli xan öz məqsədini həyata keçirmək üçün bəzi hallarda güc tətbiq etmədən feodalizm dövründə dövlət siyasətində mühüm rol oynayan nikah diplomatiyasından da istifadə edirdi. Məsələn, öncə Qaraqaytaq Usmisi olan qaynı Əmir Həmzəyə vəd etdiyi bacısı Xədicə Bikəni ilk Bakı xanı I Mirzə Məhəmmədxanın oğlu Məlik Məhəmməd xana (1758-84) ərə vermişdi. Həyat yoldaşı Tutu Bikə bütün həyatı boyu Fətəli xana sədaqətli olmuş, ağıllı Xədicə Bikə isə qardaşının məsləhəti ilə Bakı xanının daxili işlərinə müdaxilə etməyə və onları Quba xanlığının xeyrinə istiqamətləndirməyə nail olurdu. Rus tarixçisi R. Butkov yazır ki, “Bakı xanı bütün həyatı boyu Quba xanlığına sadiq oldu. Çünki Fətəli xanın bacısı öz ərini tamamilə ələ almışdı…” Məlik Məhəmməd xan olmayanda Xədicə Bikə xanlığı özü idarə edirdi. Əri iki il Qarabağda əsirlikdə olanda, iki dəfə Məkkə və Kərbəlanın müqəddəs yerlərinə ziyarətə gedəndə, həmçinin hərbi yürüşləri dövründə xanlığı Xədicə Bikə idarə etmişdi.\nDərbənddən Salyana qədər Xəzər sahilindəki bütün torpaqlar Quba xanlığı tərkibinə daxil edildi. 1767-ci ildə Fətəli xan Şəki xanlığı ilə sazişə girib Şamaxı xanlığını da ələ keçirdi. Həmin il Gəncə xanı Cavad xan da Fətəli xana tabe olduğunu bildirdi. Beləliklə, XVIII əsrin 60-cı illərində Dərbənddən Cavad xanlığına qədər Azərbaycanın şimal-şərq torpaqları Quba xanlığının hakimiyyəti altına keçdi. 1768-ci ilin iyununda Şamaxı tam təslim oldu, ilin sonunda isə Cavad xanlığı da qəti olaraq Quba xanlığına qatıldı. Beləcə Şərqi Azərbaycanın ən zəngin torpaqları Quba xanlığına birləşdirildi.\nDərbənddən başlayaraq, bütün Azərbaycan torpaqlarını bir dövlət tərkibində birləşdirən Fətəli xan hərbi qüvvə, ticarət və iqtisadi əhəmiyyət baxımından çox uğurlar qazanmış, ölkədə əmin – amanlıq yarada bilmiş, Cənubi Azərbaycan xanlıqlarının da həmişəlik İran təsirindən qurtarıb öz himayəsinə götürməyə cəhd göstərmişdi. Fətəli xan əqidəsi möhkəm, amalı yüksək, məqsədi ali, bütün varlığı ilə torpağına, xalqına bağlı dövlət başçısı idi. Xalqımızın cəsurluq rəmzi sayılan Cavad xan Fətəli xanın Gəncə şəhərinə yürüşü zamanı yolda pişvazına çıxıb özünün rəğbət və itaətinin nişanəsi olaraq Gəncə qalasının açarını ona təqdim etmişdi. Azərbaycanın bəzi cənub xanlıqlarının sakinləri Fətəli xandan onları himayəyə götürməyi xahiş etmişlər. Fətəli xan öz məqsədinə çatmaq üçün Rusiya ilə dostluq əlaqəsi saxlayırdı. 1782-ci ildə Quba xanlığı ilə Rusiya arasında bağlanmış müqavilə hər iki dövlətin ticarət əlaqələrinin genişləndirilməsi üçün şərait yaratdı. Quba xanlığının qüdrətinin artmasından ehtiyat edən Qarabağ, Şəki xanları və Dağıstan hakimləri birləşmiş qüvvələrini Quba xanlığı üzərinə yeritdilər. 1774-cü ildə Xudat yaxınlığında Gavduşan çölündəki döyüşdə Fətəli xanın qoşunları məğlub olub Salyana çəkildilər. Quba və Şamaxı tutuldu. Dərbənd isə mühasirəyə alındı. Dərbəndin müdafiəsinə Fətəli xanın arvadı Tutu Bikə rəhbərlik edirdi. Fətəli xan Rusiyaya müraciət edərək kömək istədi. 1775-ci ilin martında general de Medemin başçılıq etdiyi rus qoşunları Dərbəndə yaxınlaşdılar. Bundan istifadə edən Fətəli xan düşmənin silahlı qüvvələrini darmadağın etdi. Quba və Dərbənd azad edildi.\nTuti Bikə Quba xanı Fətəli xanın həyat yoldaşı, Qara-qaytaq hakimi Əmir Həmzənin bacısı və dövlət xadimi olub. 1776-cı ildə Dərbənd şəhərini idarə etmək Tuti Bikəyə tapşırılır. O, ərinin döyüşdə öldürüldüyü haqqındakı şayiələrə inanmayaraq, şəhəri axıra qədər müdafiə edir və 9 ay düşməni Dərbəndə yaxın buraxmır. Hətta bəzi müəlliflərin yazdığına görə, Tuti Bikə qala divarının üstünə çıxıb onu aldatmağa çalışan qardaşına demişdi: «Sən yalanı da düz-əməlli danışa bilmirsən. Fətəli xan sənin düzəltdiyin bu kiçik tabuta sığışa bilməz». Həqiqətən Dərbəndin alınmaz qalması Azərbaycan tarixində adı əfsanəyə çevrilən Tuti Bikənin qəhrəmanlığı ilə bağlanmalıdır. O, 1786-cı ildə dünyasını dəyişir və Dərbəndin “Qırxlar qəbiristanlığı”nda, səkkizguşəli məqbərədə dəfn edilir. Fətəli xanın arvadının şərəfinə tikdirdiyi türbə bu gün də ziyarət olunmaqdadır..\nƏməkdar elm xadimi, t.e.d. prof.\nÖncəki GADTB başqanı sayın Əjdər bəy Tağızadənin Türk Hareketi TV-nin “Güney Azərbaycanda nələr oluyor” silsilə proqramında çıxışı- Video\nSonrakı İranın yardımı ilə Taliban terror təşkilatı Əfqanistanı ələ keçirdi


İstənilən İnternet paketi aldıqda Bakcell-dən PULSUZ Wi-Fi əldə edəcəksiz.\nYouTube İnternet paketi Tez-tez YouTube ilə videolar seyr edirsinizsə, aşağıdakı paketlərdən birini seçin və İnternetdə YouTube videolarını rahat izləyin.\nYouTube paketlərinin istifadə müddəti 7 gündür;\nPaketin trafiki yalnız YouTube videolarının baxılmasına istifadə edilə bilər;\nPaketə ayrılmış trafik bitdikdən sonra, İnternetdən istifadə üçün xidmət haqqı tarifinizə müvafiq olaraq balansınızdakı vəsaitdən çıxılacaq;\nYouTube paketini deaktivasiya etmək üçün *530*0#YES yığın.\nMənim Saatım İnternet paketiMənim Saatım İnternet paketi ilə siz özünüzə heç bir məhdudiyyət qoymadan, yüksəksürətli İnternetdən faydalana bilərsiniz, üstəlik cəmi 0.50 AZN-ə.\nPaketi aktivləşdirmək üçün *570*50#YES yığın.\nMənim Saatım İnternet paketinin istifadə müddəti 1 saatdır;\nPaketi gün ərzində yalnız bir dəfə, saat 01:00-dan 19:00-a qədər əldə etmək mümkündür;\nPaketi yoxlamaq üçün *570#YES yığın.\nDigər cihazların Wi-Fi Hotspot ilə qoşularaq bu paketdən istifadə etməsi mümkün deyil;\nPaketin vaxtı bitdikdən sonra, İnternetdən istifadə üçün trafik sizin balansınızdakı İnternet paketindən çıxılacaq yaxud xidmət haqqı tarifinizə müvafiq olaraq balansınızdakı vəsaitdən çıxılacaq.\nGündəlik İnternet Hər gün Facebook, WhatsApp, Instagram, Viber və s. sosial şəbəkələrdən və onlayn mesajlaşma resurslarından fəal yararlananlar üçün. Paketin adıQiymətAktivləşdirmək\nBalansında İnternet paketi olan hər bir Bakcell abunəçisi Bakının 200-dən çox nöqtəsində Bakcell Wi-Fi ilə pulsuz İnternet əldə edə bilərsiz. Qeyd:\nHamıya pulsuz Instagram Smartfonunuz varsa və Instagram-dan aktiv istifadə edirsinizsə, Bakcell sizə Instagram üçün pulsuz xüsusi İnternet paketləri təqdim edir. İndi smartfonu olan Bakcell abunəçiləri aşağıdakı paketlərdən birini aktivləşdirəndə, Instagram-dan PULSUZ istifadə etmək üçün əsas paketin həcmi qədər trafik əldə edəcəklər. Bununla, əsas paketdən trafik sərf etmədən Instargam-a şəkillər, videolar yükləyə, və həmçinin burada rəylərinizi bölüşə bilərsiniz!\nTəhlükəsiz İnternet İnterneti övladlarınız üçün təhlükəsiz edin! Bakcell və Enginet övladlarınızın gələcəyini düşünür və onların sağlam və dolğun maariflənməsi üçün, arzuolunmaz saytlara daxil olmaqdan qoruyaraq “Təhlükəsiz İnternet” xidmətini təqdim edir. Artıq valideynlərin nəzarəti olmadan uşaqlar rahatlıqla evdən İnternetə daxil ola bilərlər. Aylıq trafik\nBütün qiymətlərə ƏDV daxildir. “Təhlükəsiz İnternet” xidməti Bakcell və Enginet tərəfindən birgə təqdim edilir. Ölkəmizin 500-dən çox məktəbi artıq “Təhlükəsiz İnternet” şəbəkəsinə qoşulub. İndi təhlükəsiz İnternetə daxil olur. Siz “Təhlükəsiz İnternet” paketini istənilən cihazda: mobil telefonda, planşetdə, kompüterdə istifadə edə bilərsiniz.


Sputnik.az 20.06.2021 17\nİranın səhiyyə naziri Səid Nəməki deyib ki, Koronavirus Qərargahının ictimai və təhlükəsizlik komitəsi təcili bu məsələ ilə bağlı qərar qəbul etməlidir.\nBAKI, 20 iyun - Sputnik. İranın səhiyyə naziri Səid Nəməki Rusiya ilə uçuşların dayandırılmasını istəyib.\nSputnik Azərbaycan xəbər verir ki, Səid Nəməki ölkənin Koronavirusla mübarizə qərargahına ünvanladığı məktubda Rusiya ilə uçuşların dayandırılmasını zəruri hesab edib.\n"Rusiyada koronavirusun geniş yayılmasını nəzərə alaraq Moskva və əks istiqamətdə olan uçuşların dayandırılması zəruridir. Koronavirus Qərargahının ictimai və təhlükəsizlik komitəsi təcili bu məsələ ilə bağlı qərar qəbul etməlidir", - deyə Nəməki bildirib.\nQeyd edək ki, Rusiyada son sutka ərzində daha 17 611 nəfər yeni növ koronavirusa (COVID-19) yoluxub. Operativ Qərargahın məlumatına görə, Rusiyada COVID-19-a yoluxanların sayı 5 316 826 nəfərə çatıb.\nSon sutka ərzində 450 nəfərin koronavirusdan öldüyü bildirilib. Ümumilikdə koronavirusdan ölənlərin sayı 129 361 nəfərə çatıb.\nRusiya koronavirusa yoluxmaların sayına görə dünyada ABŞ, Hindistandan, Braziliya, Fransa və Türkiyədən sonra altıncı yerdə gəlir.\nRusiya qonşu ölkələrə təyyarə reyslərini artırır\nQeyd edək ki, Rusiya hökumətinin sədr müavini Tatyana Qolikova iki gün əvvəl bildirib ki, Rusiya Azərbaycana və Ermənistana təyyarə uçuşlarının sayını iyunun 28-dən artıracaq. İyunun 22-dən isə Rusiyadan Türkiyəyə də təyyarə uçuşları tam şəkildə bərpa olunacaq.\nRusiyanın "Azimut" Hava Yolları iyunun 19-dan etibarən Rostov-na-Donu, Krasnodar və Mineralnıye Vodıdan Bakıya müntəzəm uçuşlar həyata keçirməyə başlayacaq. Bakıya Mineralnıye Vodıdan müntəzəm uçuşlar 19 iyun, Krasnodardan isə 26 iyundan etibarən (hər şənbə günü olmaqla) başlanacaq. Rostov-Dondan uçuşlar iyunun 23-dən etibarən yaz-yay mövsümüm sonuna qədər çərşənbə günləri həyata keçiriləcək.\nTags: # Rostov-Na-Don # Krasnodar # Moskva # Rostov # Hindistan # Rusiya # Braziliya # Bakı # Ermənistan # Iran # Azərbaycan # Türkiyə # Abş # Fransa # Mineralnıye Vodı # Operativ Qərargah # Koronavirus # Covid-19\nBu xəbər Sputnik.az saytından 20-06-2021 12:36 tarixində götürülmüşdür.


Oqtay Əsədov: Bordyujanın sözləri Rusiyanın mövqeyini əks etdirmir - BBC News Azərbaycanca\nOqtay Əsədov: Bordyujanın sözləri Rusiyanın mövqeyini əks etdirmir\nMilli Məclisin cümə günü keçirilən iclasında spiker Oqtay Əsədov Kollektiv Təhlükəsizlik Müqaviləsi Təşkilatının (KTMT) baş katibi Nikolay Bordyujanın Ermənistan və Azərbaycan sərhədində baş vermiş atışmalarla bağlı bəyənatını Rusiyanın mövqeyi olmadığını deyib.\nCümə axşamı günü verdiyi bəyənatda cənab Bordyujanın "Dağlıq Qarabağ Respublikası" ifadəsindən istifadə etməsi Azərbaycan hakmiyyətindən sərt tənqid olunub.\nAPA xəbər agentliyinin məlumatına görə cümə günü milli məclis iclasında millət vəkili Qüdrət Həsənquliyevə cavabında Oqtay Quliyev deyib ki, "Bordyuja öz fikrini bildirə bilər. Bu gün Bordyujadır baş katib, sabah başqası. Bu, o demək deyil ki, Rusiya onun fikri ilə razılaşır."\nAdı çəkilən bəyənatda cənab Bordyuja "apreldə Dağlıq Qarabağ Respublikasında baş vermiş ciddi döyüşləri nəzərə alsaq...TKMT ərazisində baş verən bu hərəkətləri provokasiya" saydığını deyib.\nAPA-nın TKMT-dən aldığı məlumatda, təşkilat bəyənatda "Dağlıq Qarabağ Respublikası ifadəsinin işlənməsi heç də onun tanınıb-tanınmaması anlamına" gəlmədiyini bildirib.\n"Burada KTMT-nin təşkilata üzv ölkə olan Ermənistanın ərazisində dekabrın 29-da baş vermiş silahlı insidentlə bağlı böyük narahatlıq keçirdiyi barədə dediklərinə diqqət etmək daha məqsədəuyğundur", - APA-ya cavabında təşkilat vurğulayıb.\nAzərbaycan: itkilər barədə məlumat “dezinformasiya”dır\nTəmas xəttində atışma: hər iki tərəf itki olduğunu deyir


Cari ilin ilk 6 ayı ərzində icbari tibbi sığorta çərçivəsində 188 nəfər endoprotezləşdirmə əməliyyatı olunub | ITS\n28 Oktyabr 2021 15:34\nCari ilin ilk 6 ayı ərzində icbari tibbi sığorta çərçivəsində 188 nəfər endoprotezləşdirmə əməliyyatı olunub\nCərrahi tibbi xidmət olan endoprotezləşdirmə əməliyyatı icbari tibbi sığortanın Xidmətlər Zərfi çərçivəsində vətəndaşlar üçün ödənişsiz icra olunur. Xidmətlər Zərfinə əsasən təqvim ili ərzində icbari tibbi sığorta çərçivəsində təminat verilən endoprotezləşdirmə əməliyyatlarının sayı isə 300 müəyyən edilib. Cari il üzrə bu əməliyyat üçün müraciət etmiş 300 vətəndaşın sorğusuna müraciət tarixinə uyğun olaraq Agentlik tərəfindən artıq müsbət rəy verilib. Qeyd edək ki, təqvim ili üzrə limit həddi tamamlandıqdan sonra daxil olan müraciətlərə növbəti il baxılacaq.\nMəlumat üçün bildirək ki, endoprotez dedikdə orqanizmin daxilinə yerləşdirilən protez - funksiyasını itirmiş və ya xəstə orqanın əvəzedicisi nəzərdə tutulur. Endoprotezləşdirmə əməliyyatı zamanı sıradan çıxmış oynaq süni oynaqla əvəz olunur. Qeyd edək ki, 18 yaşdan aşağı şəxslər üçün endoprotezləşdirmə əməliyyatı sümüklərin qığırdaq hissəsi - böyümə zonaları hələ tam bağlanmadığına görə gələcəkdə onların fiziki inkişafına mənfi təsir etməmək üçün icra olunmur. Həmçinin bədəninin hər hansı bir nahiyəsində aktiv infeksiyası olan şəxslərə də bu əməliyyat tövsiyə olunmur.


On qəpiklik artım vecimə deyil… – Jalebloq.az\nOn qəpiklik artım vecimə deyil…\nDərc edilib Avqust 16, 2018\n-Sən bir şey eləyə bilməzsən?\n-Marşrutda qiymətləri iyirmi beş qəpik ediblər…\n-Rəsmi qərar yoxdur axı. Bunu necə edə bilərlər? Yəqin çaşmısınız.\n-Vallah indi dalaşa-dalaşa, söyə-söyə düşdü adamlar marşrutdan. Sürücü hamıdan iyirmi beş qəpikdən alırdı yol haqqını.\nQadınin üzünə diqqətlə ha baxdım, ağlım bir şey kəsmədi. Elə bildim zarafat eləyir. Çıxıb getdim işimin-gücümün dalıyca. Hardan biləydim axı Taarif Şurası və sərnişindaşımada fəaliyyət göstərən şirkətlər qiymət artımını beş qəpiklik məşq edirmiş. Çünki həmin günün gecəsi, rəsmi məlum oldu ki, yol haqları beş yox, on qəpik artıb…\nArtıb, artıb də, düzü heç vecimə deyil! O üzdən bu mövzuda yazmağı heç düşünmürdüm də. Cənabu deputat, Sabirabaddan parlament üzvü, Rüstəm Xəlilov on qəpikdən şou düzlətməmək “ukazı” nı verməsəydi, susmağa davam edəcəkdim.\nGörəsən bu adam Sabirabadda erkən nigaha cəlb olunanlar arasında yaş həddinin neçəyə düşdüyündən xəbərdardırmı? Nə qədər uşaq məhz bu üzdən məktəbə getmir, bilirmi? Fikirləşirmi ki, bu erkən nigahlar ölkəni haradan haraya sürükləyir? Anlayırmı ki, təhsil ümumiyyətlə, dünya ölkələrinin təhlükəsizlik məsələsidir? Və ümumiyyətlə bilrimi ki, on qəpik iş dünyası adamları üçün nə boyda kapitaldır? Bu qədər gülməli danışmağın adı nədir axı cənabu deputat? Cahillik, ya danışmaq xatirinə danışmaq?! Məncə ikisi də. Və belə danışmaqdansa susmaq yaxşıdır. Ümumiyyətlə, bizim elə parlamentarilərimiz var, onların ən gözəl halı, susmuş hallarıdır?..\nBu qəbil deputatlardan söz düşmüşkən, görəsən dünən dünyasını dəyişən istiqlalçı deputatın Məryəm xanımın yas mərasiminə qatılan oldumu aralarından?.. Deyəcəksiniz ki, bunun artıma, on qəpiyə və vətəndaşlara nə dəxli? Heç nə, bu sadəcə insanlıq halı idi. O insanlıq ki, indi on qəpikdən də ucuzdur gözəlim məmləkətdə. Hə, gəldik on qəpiyin niyə vecimə olmaması məqamına. İnsanlar on qəpik qazanmaq üçün min yola əl atır. Özləri də bu yolda az qala elə on qəpiklik olub. Nəinki insanlar, elə insanlıq da on qəpiklik olmaqdadır, həm də son dərəcə sürətlə. İndi sualım var hər şey on qəpiklik olursa, nə dəxli var səni abtobusla harasa on qəpik baha aparırlar ya ucuz?!.. Qoy aparsınlar! Mən də bundan sonra “vopşe” marşruta minmirəm, taksiylə gəzəcəm. Taksi haqqı bahadır. Bir az da ümidimi artırır. Düşünürəm, bəlkə insanlığı baha bilənlər də var hələ, baha daşıyan taksi sürücülərimiz kimi…\nBir də adamın ürəyindən keçir ki, o yekə-yekə danışan məlum cənabu parlamentarilərin xidməti maşınını tutub əlindən alıb, şərqli məmur obrazını darmadağın eləyəsən. Deyəsən ki, get ol həsrətini çəkdiyin Avropa əhli. Yəni onların xeyli deputatı, məmuru, dövlət qulluqçusu kimi yaşa, marşrutda, metroda gəz!\nMəsələn, Əhmədlidə işləməkdən canı çıxan, tərinin iyi burun göynəyən vətəndaşlarla bir avtobusa min, “Azəryol”un az qala bir ildir təhvil verə bilmədiyi Babək prospektindən keçəndə cıqqan qal “propkada”. Tərinə azca toz qarışsın, ol qırsaqqız. Yol kənarında marşrutdan enəndə də cibində elədiyin fəhləlikdən qazandığın bir iki manatın otuz qəpyini ver sürücüyə, düş get evinə.\nÇox demirəm bircə ay o cür yaşaya, sonra bir gün marşruta otuz qəpik verib deyinə-deyinə düşəndə dəyəsən, qardaş, “on qəpikdən şou düzəltmə”, görəsən onda adama nə cavab verər?!..


Obama ve Ərdoğandan birge beyanat (VİDEO, CANLI) - Azadlıq Xeber\nTürkiyədə G20 etirazlarla müşayiət olunur Türkiyənin Antalya şəhərində keçirilən G 20 zirvəsi zamanı etiraz aksiyası keçirilib.\nAzadlıq.az xəbər verir ki, anspress-in məlumatına görə, bir qrup tələbə sammitin keçiriləcəyi yerə yürüş etmək istəyib. Tələbələr dünya liderlərinə yazılan məktubu oxuyublar. Daha sonra həmin məktubu liderlərə təqdim etmək üçün sammit bölgəsinə yürüş ediblər. Polislər etiraz edən qrupun qarşısını alıb. Etirazçılar daha sonra oturaq aksiyaya başlayıblar. 20 dəqiqəyə yaxın davam edən aksiyada 4 nəfər polis tərəfindən saxlanılıb. Antalyada G 20 sammitinə qarşı etiraz aksiyası\nƏrdoğan: “Terrorizmin belini qıracağıq” Türkiyənin Antalya şəhərində dünya liderlərinin qatıldığı “Böyük İyirmiliyin” zirvə toplantısı (G 20 sammiti) rəsmən açıq elan edildi.\nAzadlıq.az xəbər verir ki, anspress-in məlumatına, toplantı Türkiyə prezidenti Rəcəb Tayyib Ərdoğanın “İş20” və “Əmək20” iclasında söylədiyi nitqlə başlayıb. Ərdoğan öz nitqində terrorizmlə mübarizə mövzusuna toxunub. Türkiyə prezidentinin sözlərinə görə, terrorizmlə uğurlu mübarizə üçün gənclər arasında məşğulluğu artırmaq lazımdır. “Dünya maliyyə dairələrinin gənclər arasında işsizliyin aradan qaldırılması məsələsinə yetərincə dəstək verib vermədiyini öyrənmək lazımdır. Əgər maliyyə dünyası bununla məşğul olsa biz terrorizmin belini qıra bilərik” – deyə Ərdoğan bildirib.\nÖz növbəsində Rusiya prezidenti Vladimir Putin terror təhlükəsini aradan qaldırmaq üçün bütün dünya gücünün səfərbər edilməsinin vacib olduğunu bildirib. İclasda nitq söyləyən Rəcəb Tayyib Ərdoğan daha sonra ABŞ prezidenti Barak Obama ilə ikili görüş keçirib. Görüşdə müzakirə olunacaq prioritet məsələlər ötən gün Parisdə baş verən terror hadisələri, Suriya ətrafında cərəyan edən hadisələrin olacağı gözlənilir. Barak Obama və Rəcəb Tayyib Ərdoğanın ikili görüşü


ali-shamil - Valeh Hacılar\nAYRILIĞIN SONU YOXMUŞ\n(Valeh Hacıların ölümü münasibətilə)\nGörkəmli alim, şair, pedaqoq və ictimai xadim, Gürcüstan Ədəbiyyatşünaslıq Akademiyasının həqiqi üzvü, İ.Çavçavadze adına Tiflis Dövlət Universitetinin tam professoru Valeh Hacılar (Valeh Alpaşa oğlu Hacıyev) 15 aprel 1951-ci ildə Borçalı mahalının Darvaz kəndində anadan olmuşdur. Bakıda ali filoloji təhsil aldıqdan sonra vətəninə dönmüş, Azərbaycan və Gürcüstan Yazıçılar İttifaqının zəmanətləri ilə 1973-cü ildən Tbilisi Dövlət Pedaqoji İnstitutunda iş fəaliyyətinə başlamışdır. O, 1989-cu ildə TDPİ-nin Azərbaycan dili və ədəbiyyatı kafedrasının müdiri seçilmiş və 17 il həmin kafedraya rəhbərlik etmişdir. 1984-cü ildə Azərbaycan EA-nın Nizami adına Ədəbiyyat İnstitutunda “Azərbaycan dilində şeir qoşan gürcü aşıqları” mövzusunda namizədlik dissertasiyası, 1993-cü ildə isə eyni institutda “Azərbaycan folklorunun səciyyəvi xüsusiyyətləri (Gürcüstandakı türkdilli folklor örnəkləri əsasında)” mövzusunda doktorluq dissertasiyasını müdafiə etmiş və həmin il müdiri olduğu kafedranın professoru seçilmiş V.Hacılar 2000-ci ildə Gürcüstan Ədəbiyyatşünaslıq Elmləri Akademiyasının gizli səsvermə yolu ilə seçimlərində şərqşünaslıq üzrə akademiyanın həqiqi üzvü, akademiki seçilmişdir.\nV.Hacılar istər ədəbi əlaqələr, özəlliklə folklor əlaqələri, istər Borçalı-Qarayazı və Axısqa-Cavaxetin türkdilli folklor örnəklərinin toplanması, tədqiqi, nəşri, istərsə də Gürcüstan arxivlərindəki milli folklor nümunələrimizin aşkarlanması, gürcü dilinə tərcüməsi və nəşri məsələlərinin tədqiqi sahəsində olduqca geniş və məhsuldar işlər görmüş, folklorşünaslığımıza əvəzolunmaz töhfələr bəxş etmişdir. O, dəfələrlə xarici ölkələrdə keçirilən mötəbər elmi konfrans və simpoziumlarda Gürcüstan azərbaycanlılarını ləyaqətlə təmsil etmişdir.\nValeh Hacılar şair-tərcüməçi və Azərbaycanca-gürcücə ikidilli lüğətlərin və danışıq kitabçalarının ilk müəllifi kimi kimi də tanınırdı. Şeirlərinin bir qismi gürcü dilinə tərcümə olunmuş, gürcü, rus, ukrayna və abxaz poeziyasından dilimizə çoxsaylı tərcümələr etmişdir. Gürcüstan arxivlərində xalqımızın tarixi ilə bağlı mühüm sənədlərin aşkar olunub üzə çıxarılmasında müstəsna xidmətləri olan V.Hacılar Borçalı əsilli əfsanəvi sərkərdə Mehralı bəy və Borçalıda qaçaq hərəkatı barədə mühüm tarixi araşdırmalar aparmış, bu mövzuda mükəmməl monoqrafiyalar yazmışdır. O, xalq ədəbiyyatına, ədəbi əlaqələrə dair, eləcə də tarixi-filoloji, leksikoqrafik və bədii səpgidə yazılmış 30 kitabın müəllifidir.\nValeh Hacılar eyni zamanda Gürcüstanda, Azərbaycanda və Türkiyədə tanınan fəal ictimai xadim idi. O, Azərbaycan Yazıçılar Birliyinin, Gürcüstan Prezidenti yanında Təhsil Şurasının, elmi adlar verən Professorlar Şurasının üzvü, Gürcüstan Azərbaycanlı Ziyalılar Birliyinin ilk sədri (daha sonra fəxri sədri), Tiflisdə UNESCO xətti ilə nəşr olunan “Prometey” və “Qarapapaqlar”, Bakıda AMEA-nın Folklor İnstitutunun xətti ilə çap olunan “Dədə Qorqud”, Türkiyədə nəşr olunan “Milli folklor”, “Türkiyə araşdırmaları”, “Atatürk Universitetinin Türkiyat araşdırmaları” elmi jurnallarının redaksiya heyətlərinin üzvü, Gürcüstan təmsilçisi idi. V.Hacılar Dünya Azərbaycanlılarının I Qurultayında (Bakı-2001) Gürcüstan nümayəndə heyətinin rəhbəri kimi H.Əliyev adına Respublika Sarayında çıxış etmiş, Dünya Azərbaycanlılarının Əlaqələndirmə Şurasının və Əlaqələndirmə Şurasının idarə heyətinin üzvü seçilmişdir.\nV.Hacıların həyatı və çoxşaxəli fəaliyyəti Türkiyəli alimlərin də diqqət mərkəzində olmuş, Atatürk Universitetində S.Alyılmaz tərəfindən bu mövzuda doktorluq dissertasiyası yazılıb müdafiə olunmuş (2002) və “Borçalılı bilim adamı, eyitimçi, şair Valeh Hacılar” adlı irihəcmli monoqrafiya nəşr olunmuşdur (Ankara-2003).\nAzərbaycan-gürcü ədəbi-mədəni əlaqələrinin inkişafındakı şəxsi xidmətlərinə və səmərəli elmi-pedaqoji fəaliyyətinə görə Valeh Hacılar 1998-ci ildə Gürcüstan prezidenti tərəfindən “Şərəf” ordeni ilə təltif edilmişdir.\nV. Hacılar 23 yanvar 2010-cu ildə vəfat etmiş və öz vəsiyyəti ilə doğma kəndində dəfn olunmuşdur.\nÇap olundu:Ayrılığın sonu yoxmuş (Valeh Hacıların ölümü münasibətilə) “Mədəni maarif işi” junalı, 2010-ci il, sayı 10, səh. 36-38.


Qırğızıstanda etirazçılar Bişkek-Oş yolunu bağlamağa cəhd göstərir\n2022, 24 May, çərşənbə axşamı, Bakı vaxtı 21:51\nOşda etiraz aksiyası\nQırğızıstanlı deputat Omurbek Tekebaevin tərəfdarları Bazar-Korqon rayonunda Bişkek-Oş magistral yolunu bağlamağa cəhd gəstərirlər.\nBu yol ölkənin şimali ilə cənubunu birləşdirir.\nBu barədə AzadlıqRadiosunun Türkmənistan xidməti məlumat yayıb.\nOmurbek Tekebayev “Ata Məkan” partiyasının parlamentdəki fraksiyasının rəhbəridir.\nTəhlükəsizlik xidmətinin əməkdaşları fevralın 26-a keçən gecə Tekebaevi təyyarənin göyərtəsindən düşürərək sorğu-suala aparıblar.\nSonradan müstəntiqlər onun 48 saat saxlanması barədə qərar qəbul ediblər.\nMəhkəmənin fevralın 27-də onun barəsində həbs-qətimkan tədbiri seçəcəyi gözlənilir.\nAksiyaçıların əksəriyyəti qadınlardır.\nPolislə qarşıdurmada, basabasda, bir qadının özündən getdiyi bildirilir.\nAksiyaçılar Tekebayevin azadlığa buraxılmasını tələb edir, əks halda etirazların davam etdiriləcəyini bildiriblər.


30 oktyabr 2019-cu il tarixində Azərbaycan Respublikasının Qətər Dövlətindəki fövqəladə və səlahiyyətli səfiri Rəşad İsmayılov Doha Beynəlxalq Dinlərarası Dialoq Mərkəzinin İdarə Heyətinin sədri, Qətərin Təhsil və Ali Təhsil nazirinin müavini İbrahim bin Saleh Əl-Nueymi ilə görüşmüşdür.\nGörüşdə səfir Rəşad İsmayılov Azərbaycanın çoxəsrlik multikulturalizm və tolerantlıq ənənələri barədə müqabil tərəfə məlumat vermişdir. Səfir Azərbaycanda müxtəlif din və inancların mənsubları üçün bərabər şərait yaradıldığını və heç bir qrupun dini mənsubiyyətinə görə ayrı-seçkiliyə məruz qalmadığını qeyd etmişdir. O, bildirmişdir ki, Azərbaycan yenidən müstəqilliyini qazandıqdan sonra, ölkə rəhbərliyinin diqqət və qayğısı sayəsində ölkədə minlərlə məscid fəaliyyət göstərməyə başlamışdır. Səfir Rəşad İsmayılov Azərbaycanda mövcud olan dini tolerantlıq və dialoq mühitinin bütün dünyaya örnək olduğunu diqqətə çatdırmışdır.\nÖz növbəsində səfir R.İsmayılovu salamlayan İbrahim Əl-Nueymi verilən məlumata görə təşəkkürünü bildirərək, Azərbaycanda mövcud olan tolerantlıq və dinlərarası əməkdaşlıq mühitinin, eləcə də tolerantlıq ənənələrinin qorunub inkişaf etdirilməsi istiqamətində dövlət tərəfindən atılan addımların təqdirəlayiq olduğunu qeyd etmişdir.\nGörüş qarşılıqlı maraq kəsb edən məsələlərin müzakirəsi ilə davam etmişdir.


Görəsən, o da pullarını dəstələyib, qutulara doldurub?.. - İDDİA » Azerinfo.Az\n29-05-2020, 21:47 Oxunub: 164\nGundelik-baku.com bildirir ki, Şəmkir icra başçısı Alimpaşa Məmmədov da də öz şəxsi biznesini qeyri-qanuni yollarla inkişaf etdirib.\nPrezidentin Fondu tərəfindən hərbi şəhərciyin ərazisində uşaq bağçası tikildi. Həmin bağçaya hərbiçi ailələrindən başqa kənar şəxslərin də uşaqları qəbul olunurdu. Həmin kənar şəxslərin uşaqlarını şəxsən Alimpaşa Məmmədov özü qəbul edirdi. Burdan belə nəticə çıxarmaq olar ki, başçı bağça müdirəsinin səlahiyyətini əlindən alıb, özü onun vəzifəsini yerinə yetirib.\nHərbi şəhərciyin 8-ci, 9-cu binalarının arasında yerə döşəmək üçün istifadəsi nəzərdə tutulan xüsusi hazırlanmış daşları da onun göstərişi ilə gecə vaxtı maşınlara yığıb aparıblar.\nTalan edilən Şəmkir... - İTTİHAM Bolge Şəmkir RİH-dən sosial şəbəkələrdə yayılan fotoya — MÜNASİBƏT + FOTO Bolge "Azəravtoyol"un "İpək Yolu" maxinasiyası... - Şəmkir icra hakimiyyətinin də adı hallanır Bolge Alimpaşa Məmmədov Şəmkirdə “at oynadır” Bolge Şəmkirin icra başçısı maral biznesinə girişir Bolge


16 may 2022 17:09 (UTC +04:00)\n""Azəriqaz" İstehsalat Birliyi paytaxtla yanaşı, bölgələrdə də yeni yaşayış massivlərinin, kəndlərin, qəsəbələrin təbii qazla təmin edilməsi istiqamətində konkret addımlar atır və bu işlər bundan sonra da davam edəcək".\nLent.az xəbər verir ki, bu sözləri SOCAR "Azəriqaz" İstehsalat Birliyinin Şikayətlərin araşdırılması şöbəsinin rəisi İbrahim Kərbalayev "Açıq mikrofon" aksiyası çərçivəsində Quba rayonunda keçirilən görüş zamanı bildirib. Birliyin Xaçmaz Regional qaz istismarı İdarəsinin rəisi Azər Abasov daxil olan çox saylı müraciətlərin "Açıq mikrofon" aksiyasının bu ünvanda təşkil olunduğunu bildirərək, vətəndaşları yaradılan bu şəraitdən yararlanmağa çağırıb. Quba rayonunun Bağçalı, Qalagah, Məçkə-xacə, Fırıq, Yekdar, İdrisqışlaq kəndlərinin sakinləri problem və təkliflərini səsləndiriblər.\nSakinlər mavi yanacaq olmaması səbəbindən üzləşdikləri çətinliklərdən söz açıblar. Alternativ yanacaq mənbəyi kimi odunla bağlı da problemlərinin olduğunu bildirərək təbii qazla təmin olunmalarını xahiş ediblər. Aksiyaya Quba sakinləri ilə yanaşı, Xaçmaz rayonunun Əhmədoba, Hacıəhmədoba və digər kəndlərinin sakinləri də üz tutublar.\nOnlar da bir sıra kəndlərin, yeni yaşayış massivlərinin qazlaşdırılmasını xahiş ediblər. "Səyyar qəbul otağı"nın imkanlarından, həmçinin sahibkarlar da yararlanıblar.\nSahibkarlıq fəaliyyəti ilə məşğul olan Famil Mikayılov və Qulu Rzayev istehlak edilən təbii qaza görə yaranan debitor borcun ödənilməsi üçün müəyyən qədər vaxt verilməsini xahiş ediblər. Daxil olan bir sıra müraciətin yerindəcə həllinə dair tapşırıq verilib. Məlumat üçün bildirək ki, görüşdə "Azəriqaz" İB-nin məsul şəxsləri ilə yanaşı, müvafiq qurumların rəsmiləri də iştirak ediblər.\nMüəllimlər ölməsin, heç ölməsin - Səbuhi Məmmədli yazır\nBu ərazilərdən SEL keçdi - FAKTİKİ HAVA


"12 illik köləlik" ilin ən yaxşı filmi kimi "Oskar" aldı\n"12 illik köləlik" ilin ən yaxşı filmi kimi "Oskar" aldı\nMədəniyyət 3 Mart 2014 10:43 (UTC+04:00)\nAmerikanın Kino İncəsənəti Akademiyası "Oskar" mükafatının 86-cı təqdimat mərasimində Stiv MakKuinin "12 illik köləlik" filmini ilin ən yaxşı filmi adlandırıb. Trend-in məlumatına görə, bu barədə bazar ertəsi İTAR-TASS xəbər yayıb.\nFilm 9 kateqoriyada təqdim olunub və mükafatın favoritləri sırasında olub. Filmdəki işlərinə görə Aktrisa Lupita Nionqo "İkinci planda ən yaxşı aktrisa", Con Ridli isə "Ən yaxşı uyğunlaşdırılmış ssenari"yə görə "Oskar" alıb.\nƏsas mükafat üçün səhnəyə Solomon Nortapın 1853-cü ildə yaradılmış memuarlarının ekranlaşdırıldığı tarixi dramın bütün yaradıcı kollektivi qalxıb. Nortap təhsilli azad insan idi və Nyu-Yorkda öz ailəsi ilə yaşayırdı. Onu Vaşinqtonda fırıldaqçılıqla yoldan çıxarırlar və köləliyə verirlər. Yalnız on iki ildən sonra Nortap evə qayıda bilir.\nƏn prestijli kateqoriya uğrunda Alfonso Kuaronun "Cazibə", Aleksandr Peynin "Nebraska", O.Rassel Devidin "Amerikasayağı kələkbazlar", Spayk Consun "O", Jan Mark Vallenin "Alıcıların Dallas klubu" və Pol Qrinqrasın "Kapitan Fillips" filmi mübarizə aparıb.


Ötən sutka 70 yanğına çıxış olub - FHN » Butov.az\nTarix : 14-04-2022, 10:44\nÖtən sutka 70 yanğına çıxış olub - FHN\nBu barədə FHN məlumat yayıb.\nFHN-nin “112” qaynar telefon xəttinə daxil olmuş zənglər əsasında nazirliyin aidiyyəti qurumları tərəfindən ötən sutka ərzində 70 yanğına çıxış və 1 halda köməksiz vəziyyətdə qalma faktı üzrə qəza-xilasetmə əməliyyatları həyata keçirilib.\nGörülmüş təcili və təxirəsalınmaz tədbirlər nəticəsində yanğınların operativ söndürülməsi, insan həyatının xilas olunması təmin edilib.\nÜmumilikdə, FHN-in qüvvələri tərəfindən ötən sutka ərzində 1 nəfər xilas edilib.\nFHN: Ötən sutka ərzində 42 halda yanğına çıxış əməliyyatları həyata keçirilib\nFHN ötən gün 88 yanğını söndürüb\nFHN: Ötən sutka ərzində 22 halda yanğına çıxış həyata keçirilib VİDEO\nGün ərzində dənizdə 1 nəfər boğularaq ölüb, 6 nəfər xilas edilib\nÖtən gün ölkədə 76 yanğın olub - FHN


Bakıda Transxəzər Beynəlxalq Nəqliyyat Marşrutunun Beynəlxalq Assosiasiyasının işçi qrupunun növbəti iclası keçirilib | DƏNİZ XƏBƏR\nBakıda Transxəzər Beynəlxalq Nəqliyyat Marşrutunun Beynəlxalq Assosiasiyasının işçi qrupunun növbəti iclası keçirilib\n“Azərbaycan Xəzər Dəniz Gəmiçiliyi” Qapalı Səhmdar Cəmiyyəti, Mətbuat xidmətinin məlumatı.\nBakıda Transxəzər Beynəlxalq Nəqliyyat Marşrutunun Beynəlxalq Assosiasiyasının işçi qrupunun növbəti iclası keçirilib. Azərbaycan, Gürcüstan, Qazaxıstan , Ukrayna və Polşa Dəmir Yollarının, Bakı, Aktau və Batumi limanlarının əlaqədar şəxslərinin iştirak etdiyi toplantıya “Azərbaycan Xəzər Dəniz Gəmiçiliyi” QSC-nin nümayəndələri də qatılıb.\nİclasda Çin-Avropa istiqamətində hərəkət edən konteynerlərə Transxəzər dəhlizi üzrə rəqabətqabiliyyətli tariflərin müəyyənləşdirilməsi bir daha nəzərdən keçirilib. Bununla yanaşı, Qazaxıstan kömürünün Ukrayna istiqamətində daşınma imkanları müzakirə olunaraq rəqabətqabiliyyətli tarif şərtləri müəyyən edilib. Transxəzər Beynəlxalq Nəqliyyat Marşrutunun Beynəlxalq Assosasiyasının illik daşımalar barədə hesabat formaları ətrafında da fikir mübadiləsi aparılıb.\nXatırladaq ki, Transxəzər Beynəlxalq Nəqliyyat Marşrutu 2014-cü ilin fevralında Gəmiçiliyin iştirakı ilə yaradılıb. 2016-cı ilin oktyabrında ona hüquqi status verilərək Beynəlxalq Assosiasiya formatına gətirilib. Assosiasiyanın fəaliyyəti Transxəzər Beynəlxalq Nəqliyyat Marşrutuna tranzit yüklərinin cəlb edilməsinə, marşrut üzrə inteqrasiya edilmiş logistik məhsulların inkişafına istiqamətlənib.\nPrevious articleÇin öz istehsalı olan ilk aviadaşıyıcısını suya buraxıb\nNext articleGəmiçilik əməkdaşları üçün növbəti təlim təşkil edib


Uzun bir tətildən əvvəl mətbəxinizi hazırlayın - Yeni reseptlər - 2022\nMətbəxinizi uzun bir tətildən əvvəl hazırlayın\nSəyahətə çıxmazdan əvvəl nə etməli olduğuna dair bir neçə ipucu\nUzun bir tətilə getməzdən əvvəl mətbəxinizi hazırlamaq üçün məsləhətlər.\nTətil mövsümüdür! Bir həftə və ya həftə sonu səfərə çıxan şanslı ördəklər üçün, şübhəsiz ki, evinizi yoxluğunuza hazırlayacaqsınız.\nBurada yadda saxlamalı olduğunuz bir neçə şey var:\nKiçik cihazları ayırın. Buraya tost və qəhvə hazırlayıcısı da daxildir. Bir az pula qənaət edə biləcək sadə bir işdir.\nSoyuducunu yoxlayın. Tez xarab olan əşyaları istifadə edin və ya verin. Qoxuları udmaq üçün içərisinə açıq bir çörək soda qoyun.\nKilerinizi yoxlayın. Açılmış əşyaları yenidən bağlana bilən plastik torbalara və ya içindəki məzmunu plastik qablara qoyun.\nLavabonu təmizləyin. Borunu təxminən 30 saniyə su ilə axıtdığınızdan əmin olun. Sirkə və su qarışığı ilə zibil atın.\nYanğın siqnalizasiyanızı yoxlayın. Gerekirse batareyaları dəyişdirin.\nMətbəx döşəməsi və sayğacları təmizləyin. Səhv bir qırıntı ilə cəlb edilmiş bəzi canlıların köçməsini istəmirsiniz.\nUzun Məzuniyyətdən əvvəl Mətbəxinizi Hazırlayın hekayəsinin qalan hissəsi üçün bura vurun.\nYemək sirləri aşpazlar and içirlər\nİşdən sonra yemək üçün vaxt basıldı? Tava yuymaqdan bezdinizmi? Amerikalıları sağlam, dadlı və praktik yeməklərə bağlayan bir hərəkat olan Amerika aşpazları ilə aşpaz olan James Beard mükafatlı aşpazlar, ev mətbəxinizdə istifadə edə biləcəyiniz restoran sirlərini bizə verdi.\n1. Hazırlıq işi aşbazın uğurunun açarıdır.\nYeməyi boşqaba çıxarmaq göründüyü qədər asan deyil. Mükəmməl bişmiş yeməyiniz restoranın mətbəxindən 15 dəqiqədə çıxsa da, əslində yeməyə daxil olan saatlarla hazırlıq işləri var idi. Restoranlarda yeməkləri əvvəlcədən hazırlamaq və protein hissələrini parçalamaq, souslar bişirmək və məhsulları doğramaq üçün bir komanda olaraq işləyən aşpaz briqadaları var.\nTilth-in ortaq sahibi/baş aşbazı Maria Hines deyir ki, yemək üçün bir həftə əvvəlcədən yemək hazırlayaraq evdə eyni prinsipdən istifadə edə bilərsiniz, buna görə də bişirməyə vaxtınız olmadığı zamanlarda sağlam məhsullarınız hazırdır. dondurucuda və ya soyuducuda güveç, şorba, bir qazanda yemək və s.\n2. Ədviyyat yeməklərinizi növbəti səviyyəyə çıxarır.\nRestoran aşpazlarının yeməklərini ağzınızda necə açdığını heç düşünmüsünüzmü? Morgan's çöldəki baş aşpaz Jimmy Schmidt, qarışıq duzların yeməklərinin inşaat blokları olduğunu söyləyir, dadlara mürəkkəblik əlavə edir və bir -birini tamamlamağa kömək edir. Bu qarışıqları və infuziyaları sadə kiler maddələrindən hazırlayır və peşəkar bir aşbazın təcrübəsinə ehtiyac duymadığını vəd edir.\nDuz qarışıqları, əsas duza keşniş və ya rozmarin kimi bir ədviyyat və ya ot əlavə etməklə hazırlanır. Michelle Bernstein, Michy's və Parchment on Crumb-un ortaq sahibi/baş aşbazı, quru bir tencerede, soba üstündə və ya quru qovurma qabında başqa yeməklərə əlavə etməzdən əvvəl köhnə ədviyyatları qızardaraq oyada biləcəyinizi söyləyir. Soba. Yalnız onları yandırmamaq üçün diqqətli olun!\n3. Qalay folqa böyük bir yemək köməkçisidir və asan təmizlənməsini təmin edir.\nAşpaz Schmidt, qalay folqa ilə yemək hazırlayaraq yaradıcı olmalı olduğunuzu söyləyir. Tərəvəzləri əvvəlcədən hazırlaya, saxlaya və hamısını bir qalay folqa torbasında bişirə bilərsiniz. Ən yaxşı tərəfi budur ki, bu üsul həm təmizliyə vaxt qazandırır, çünki ağcaqayın təkrar emal edilə bilər və tavanın yuyulmasına ehtiyac qalmayacaq.\nÇuğundur, şüyüd və şüyüd soğanı da daxil olmaqla aşbaz Jimmy'nin sevimlilərini karamelizasiya etməyə çalışın, ancaq əlinizdə nə kök tərəvəzlər varsa, yerkökü, kartof, soğan və s. & Mdash da işləyəcək. Zeytun yağı əlavə edin və torbanın kənarlarını çimdikləyin, sonra 450 dərəcə Fahrenheit -də metal bir tavaya qoyun.\n4. Evdə hazırlanan salat hazırlamaq düşündüyünüzdən daha asandır.\nSıfırdan paltar hazırlayaraq salatlarınızı ön plana çıxarın. Border Grill Restaurants & amp Truck şirkətinin həm aşpazı/sahibi Mary Sue Milliken deyir ki, qızıl nisbətini xatırlamaq lazımdır: 3 hissə yağ 2 hissə turşu. Yağınız zeytundan avokadoya qədər canola yağına qədər ola bilər, turşunuz limon və ya əhəng suyundan tutmuş şeriyə, düyü və ya qırmızı şərab sirkəsinə qədər ola bilər.\nŞef Schmidt, evdə hazırlanan yağlar hazırlaya biləcəyinizi və onları sarğı və ya marinad olaraq istifadə edə biləcəyinizi söyləyir. Yağı 140-150 dərəcə Fahrenheitə qızdırın və fesleğen, sarımsaq, bibər, hisə verilmiş bibər və ya zövqünüzə (və yeməyinizə) uyğun başqa ədviyyat və ya ot əlavə edin.\nRachel Reed üçün işləyir Amerika Aşpazlarla Bişirir, Amerikalıları sağlam, dadlı və praktik yemək yeməyi təmin edən mənbələrə bağlayan əyləncəli bir sağlamlıq və sağlamlıq hərəkatı..\nDuz qarışıqları, əsas duza keşniş və ya rozmarin kimi bir ədviyyat və ya ot əlavə etməklə hazırlanır. Michelle Bernstein, Michy's və Perchment on Crumb-un ortaq sahibi/baş aşbazı, quru bir tencerede, soba üstündə və ya quru qovurma qabında başqa yeməklərə əlavə etməzdən əvvəl köhnə ədviyyatları tost edərək oyada biləcəyinizi söyləyir. Soba. Yalnız onları yandırmamaq üçün diqqətli olun!\nİşdən sonra yemək üçün vaxt basıldı? Tava yuymaqdan bezdinizmi? Amerikalıları sağlam, dadlı və praktik qidaya bağlayan bir hərəkat olan Amerika aşpazları ilə aşpaz olan James Beard mükafatlı aşpazlar, ev mətbəxinizdə istifadə edə biləcəyiniz restoran sirlərini bizə verdi.\nTilth-in ortaq sahibi/baş aşpazı Maria Hines deyir ki, yemək üçün bir həftə əvvəlcədən yemək hazırlayaraq evdə eyni prinsipdən istifadə edə bilərsiniz, buna görə də bişirməyə vaxtınız olmadığı zamanlarda sağlam məhsullarınız hazırdır. dondurucuda və ya soyuducuda güveç, şorba, bir qazanda yemək və s.\nTilth-in ortaq sahibi/baş aşpazı Maria Hines deyir ki, yemək üçün bir həftə əvvəlcədən yemək hazırlayaraq evdə eyni prinsipdən istifadə edə bilərsiniz, buna görə də yemək bişirməyə vaxtınız olmadığı zamanlarda sağlam məhsullarınız hazırdır. dondurucuda və ya soyuducuda güveç, şorba, bir qazanda yemək və s.\nAşpaz Schmidt, qalay folqa ilə yeməklə yaradıcı olmalı olduğunuzu söyləyir. Tərəvəzləri əvvəlcədən hazırlaya, saxlaya və hamısını bir qalay folqa torbasında bişirə bilərsiniz. Ən yaxşı tərəfi budur ki, bu üsul həm təmizliyə vaxt qazandırır, çünki ağcaqayın təkrar emal edilə bilər və tavanın yuyulmasına ehtiyac qalmayacaq.\nYeməyi boşqaba çıxarmaq göründüyü qədər asan deyil. Mükəmməl bişmiş yeməyiniz restoranın mətbəxindən 15 dəqiqədə çıxsa da, əslində yeməyə daxil olan saatlarla hazırlıq işləri var idi. Restoranlarda əvvəlcədən yemək hazırlamaq və zülal hissələrini parçalamaq, souslar bişirmək və məhsulları doğramaq üçün bir komanda olaraq işləyən aşpaz briqadaları var.\nRestoran aşpazlarının yeməklərini ağzınızda necə açdığını heç düşünmüsünüzmü? Morgan's səhradakı baş aşpaz Jimmy Schmidt, qarışıq duzların yeməklərinin inşaat blokları olduğunu söyləyir, ləzzətlərə mürəkkəblik əlavə edir və bir -birini tamamlamağa kömək edir. Bu qarışıqları və infuziyaları sadə kiler maddələrindən hazırlayır və peşəkar bir aşbazın təcrübəsinə ehtiyac duymadığını vəd edir.\nSıfırdan paltar hazırlayaraq salatlarınızı ön plana çıxarın. Border Grill Restaurants & amp; Truck şirkətinin həm aşpazı/sahibi Mary Sue Milliken deyir ki, qızıl nisbətini xatırlamaq lazımdır: 3 hissə yağ 2 hissə turşu. Yağınız zeytundan avokadoya qədər canola yağına qədər ola bilər, turşunuz limon və ya əhəng suyundan tutmuş şeriyə, düyü və ya qırmızı şərab sirkəsinə qədər ola bilər.\nSıfırdan paltar hazırlayaraq salatlarınızı ön plana çıxarın. Border Grill Restaurants & amp Truck şirkətinin həm aşpazı/sahibi Mary Sue Milliken deyir ki, qızıl nisbətini xatırlamaq lazımdır: 3 hissə yağ 2 hissə turşu. Yağınız zeytundan avokadoya, kanola yağına qədər ola bilər, turşunuz limon və ya əhəng suyundan tutmuş şeriyə, düyü və ya qırmızı şərab sirkəsinə qədər ola bilər.\nTilth-in ortaq sahibi/baş aşpazı Maria Hines deyir ki, yemək üçün bir həftə əvvəlcədən yemək hazırlayaraq evdə eyni prinsipdən istifadə edə bilərsiniz, buna görə də bişirməyə vaxtınız olmadığı zamanlarda sağlam maddələr hazırdır. dondurucuda və ya soyuducuda güveç, şorba, bir qazanda yemək və s.\nRestoran aşpazlarının yeməklərini ağzınızda necə açdığını heç düşünmüsünüzmü? Morgan's səhradakı baş aşpaz Jimmy Schmidt, qarışıq duzların yeməklərinin inşaat blokları olduğunu, dadlara mürəkkəblik əlavə etdiyini və bir -birini tamamlamasına kömək etdiyini söyləyir. Bu qarışıqları və infuziyaları sadə kiler maddələrindən hazırlayır və peşəkar bir aşbazın təcrübəsinə ehtiyac duymadığını vəd edir.\nDuz qarışıqları, əsas duza keşniş və ya rozmarin kimi bir ədviyyat və ya ot əlavə etməklə hazırlanır. Michelle Bernstein, Michy's və Parchment on Crumb-un ortaq sahibi/baş aşbazı, quru bir tencerede, soba üstündə və ya quru qovurma qabında başqa yeməklərə əlavə etmədən əvvəl köhnə ədviyyatları tost edərək oyada biləcəyinizi söyləyir. Soba. Yalnız onları yandırmamaq üçün diqqətli olun!\nSıfırdan paltar hazırlayaraq salatlarınızı ön plana çıxarın. Mary Sue Milliken, co-chef/owner of Border Grill Restaurants & Truck, says you just need to remember the golden ratio: 3 parts oil to 2 parts acid. Your oil can be anything from olive to avocado to canola oil while your acid can be anything from lemon or lime juice to tangy sherry, rice or red wine vinegar.\nCopyright 2022 \_ Mətbəxinizi uzun bir tətildən əvvəl hazırlayın...


Bir müddət öncə elan etdiyimiz kimi, bu ilin 14 fevral tarixində ölkədə fəaliyyətinin 22-ci ildönümünü qeyd edən Bank of Baku, ad gününə özəl olaraq müştərilərinə yönəlik silsilə kampaniyalar icra etməkdədir. Növbəti belə kampaniyalardan biri debet kart istifadəçiləri üçün nəzərdə tutulub.\nBelə ki, kredit xətti əvəzinə şəxsi vəsaitindən internetdə və nağdsız alış-verişdə istifadə etməyə üstünlük verənlər üçün ən ideal vasitə olan Bolkart Debet kartlarını müştərilər bu ayın sonuna kimi PULSUZ olaraq əldə edə biləcəklər.\nBunun üçün müştərilərdən 29 fevral tarixinə qədər qüvvədə olan kampaniya çərçivəsində Bankın istənilən filialına yaxınlaşmaqla açmaq istədikləri Bolkart Gənc Debet hesablarına minimum 100 AZN, Bolkart Ailə Debet hesablarına minimum 200 AZN mədaxil etmələri tələb olunur.\nBolkart Debet kartı nədir və ƏSAS ÜSTÜNLÜKLƏRİ nədən ibarətdir:\nBolkart Debet kartları ilə edilən alış-veriş və istənilən əməliyyata görə ödənilən məbləğin 15%-dək hissəsi BAL-lar şəklində müştərinin hesabına geri qayıdır;\nBolkart Debet kartlarına nağd üsulla Bank of Baku filiallarında və ya Bank of Baku-nun ödəniş terminallarında mədaxil edilmiş vəsaitlər, Bankın ATM-ləri vasitəsilə nağdlaşdırılan zaman heç bir komissiya tutulmur;\nŞəxsi vəsaitin 24/7 rejimində cəmi 5 saniyə ərzində artırılması imkanı: müştərilər Bankın ödəniş terminallarında “Kartın doldurulması” menyusu vasitəsilə istədikləri an kart balanslarını artıra bilərlər.\nQeyd edək ki, Bolkart Debet kartlarını Banka gəlmədən onlayn olaraq həm kartın rəsmi internet ünvanı olan http://www.bolkart.az/, həm də elektron hökumət portalı https://www.e-gov.az/ vasitəsilə sifariş etmək olar.


Yuxu Yozmaları: Yuxuda Hekim\nYuxuda Həkim Görmək\nYuxuda həkim görmək, hər kəsə kömək edən bir adam olaraq təbir olunur. Bir həkimin bir xəstəyə dərman yazıb onu səhhətini yaxşılaşdırdığını görmək, birini pis yoldan yaxşı yola gətirdiyinə işarədir. Yuxuda həkim görmək, alim bir kimsəyə işarədir. Bir təbibi özünə dərman verdiyini görən kimsənin, bədəni səhhət qovuşar. Aralarında düşmənlik olan kəslərin yuxuda həkim görmələri, düşmənlərini görməyə işarədir. Yuxuda görülən həkim, insanın anasıdır. Yuxuda həkim görmək yuxu sahibi xəstə isə şəfa tapmağa, sağlam isə alim kimsəyə işarə edər. Xəstə bir kimsə yuxusunda yanına həkim gəldiyini görsə yaxşılaşar, yuxunu görən sağlam bir insansa xəstələnər. Həkimin yuxuda kəfən satdığını görmək isə xeyirə şərh olunmaz.Ana yaxud alim bir kimsəyə, Xəstənin yanına həkim girməsi onun yaxşılaşmasına, sağlam birinin yanına girməsi xəstələnməyə, Həkim, insan xarakterində gizli olan və nəfsin dərinliklərində basdırılan mənfi xüsusiyyət və meyllərin ortaya çıxmasına, həkim olduğun görmək elm əhli yaxud idarəçi olmağa işarət edər.\nDoktor bəzən insanı rkasından çekiştiren birinə, öyüdləri təsirli olan vaiz, çöplüğe, qan aldırmağa, Göz həkimi, dinə sonradan əlavə olunan xurafatları təmizləyən, insanlara rəhbərlik edən kimsəyə, yaxşı məsləhətçiyə, Həkimin kəfən satması peşəsində hiylə edir olmasına və teşhisteki səhvi ilə insanın sağlamlığı ilə oynamasına dəlalət edər. İş həyatınızda bəzi düşmənlərə sahibsiniz deməkdir. Yuxunu görən qadınsa sağlamlıq problemləri mənasındadır. Peşə həyatında bəzi düşmənləriniz var. Yuxu sahibi bir qadınsa, hastalanacağı mənasına da gəlir. Adamın kömək alaraq dərdlərindən xilas olacağına işarət edər.Yuxusunda tip təhsil etdiyini görən Quran öyrənər. Bundan ötəri bir kimsə ke həkiminin öldüyünü görsə, o kimsənin anası ölür. Yuxuda xəstənin yanına bir həkim gəldiyini görsə, xəstəlikdən xilas olar.\nHəkimin saglam bir adamın yanına getdiyini görən kimsə, xəstələnər. Doktor görmək, bəzən də, zibilə, Çöpçüler, adamı, arxasından çekistiren və üzünə qarşı, əzələ və göz işarələriylə ayiplamaya, xəbərləri diqqətlə arast ran kimsəyə, hərb üçün hazırlanmış və ya bəzən qalib, bəzən də məğlub olai döyüşçü birinə işarədir. Yuxuda həkim olduğunu görən kimsə, halına uyğun yüksək bir mövqeyə ge çör. Bir kimsə yuxuda hakimin həkim olduğunu görsə, o hakim xalqa qarşı Ço yumşaq və faydalı olar. Bir kimsə həkimin hakimə və ya müfti çevrildiyini görsə bəzi bəla lara düçar olar. Doktor görmək, öyüdləri təsirli olan vaiz, din və dünya işlərini islah hakim, müfti və pedaqoqlar işarədir. İş həyatında bəzi düşmənləriniz var. Yuxu sahibi qadınsa, hastalanacağı mənasını verər.\nEtiketler: yuxu yozma yuxuda həkim görmək, yuxu yozmalar yuxuda hekim görmek, yuxu yozmaları yuxuda həkim görmək, yuxuda hekim gormek, yuxuda həkim, Yuxuda həkim görmək\nAdsız 6 Mart 2013 00:59\nDiw hekimi bes nedi?\nAdsız 16 Haziran 2013 00:08\nYuxuda qara renglI dovsan nedir?\nAdsız 22 Mart 2015 01:55\nYuxumda balaca qizima hekim baxirdu nediyozumu?\nEsra Hesenli 30 Ocak 2016 00:31\nMende yuxuda hekim gordum\nAdsız 17 Mart 2016 12:55\nsalam men yuxumda gordum ki hekim mene zorla iyne vurur ozde pis vurur ne demekdir?\nAdsız 22 Ekim 2016 11:34\nYuxuda qara qoc qara torpagin ustunde dururdu ag qoyun ise qarsi terefde yasilliqda dururdu qara qoc mene teref qacdi ustume dogru\nAyka E-ova 10 Kasım 2016 23:09\nMen yuxuda gorem ki hekimle bir yerde otutub corey yeyiriy menasi nedi?\nAdsız 22 Ocak 2017 23:50\nMen yuxuda hekim gormuwem.ordada deyirki qadin gorubse xesdelenecek.men ozum onsuzda xesdeyem mualice aliram.yene xesdelenem yeni


11:54 18 Yanvar 2020 Oxunub : 1877\nSəfərbərlik və Hərbi Xidmətə Çağırış üzrə Dövlət Xidmətinin (SHXÇDX) Ucar rayon şöbəsinin təşkilatçılığı, rayon icra hakimiyyətinin, ehtiyata buraxılmış gənclərin valideynlərinin, veteranların və ictimaiyyətin nümayəndələrinin iştirakı ilə Silahlı Qüvvələr sıralarından ehtiyata buraxılmış hərbi vəzifəlilərin qarşılanma mərasimi keçirilib.\nXidmətdən Azvision.az -a verilən məlumata görə, tədbir iştirakçıları əvvəlcə ümummilli lider Heydər Əliyevin abidəsi önünə gül dəstələri qoyaraq xatirəsini yad ediblər.\nTədbirdə çıxış edən SHXÇDX-nin Ucar rayon şöbəsinin rəisi, polkovnik Asif Nemətov ümummilli lider Heydər Əliyev tərəfindən əsası qoyulmuş ordu quruculuğu prosesinin bu gün Azərbaycan Prezidenti, Ali Baş Komandan İlham Əliyevin rəhbərliyi ilə uğurla davam etdirilməsindən söz açıb.\nUcar Rayon İcra Hakimiyyəti başçısının müavini Şəhla Abdullayeva ordu sıralarından ehtiyata buraxılan gəncləri Vətən qarşısında müqəddəs vəzifələrini uğurla başa çatdırmaları münasibətilə təbrik edib, onların bundan sonra müxtəlif sahələrdə ölkəmizin inkişafı naminə fəaliyyət göstərəcəklərinə inandığını bildirib.\nEhtiyata buraxılmış gənclər adından çıxış edən Yusif Bağıyev Azərbaycan Silahlı Qüvvələri sıralarında xidmətləri ilə qürur hissi keçirdiklərini deyib.\nDigər çıxış edənlər həqiqi hərbi xidmətin vətəndaşlıq borcu və şərəf olduğunu vurğulayıblar. Azərbaycan xalqının ordumuzun gücünə inandığını bildirib və işğal altındakı torpaqlarımızın tezliklə azad ediləcəyinə əminlik ifadə ediblər.\nSonda ehtiyata buraxılmış hərbi vəzifəlilərə müxtəlif hədiyyələr təqdim olunub.


Donald Trampın Azərbaycanla bağlı siyasətində iki vacib məqam – ŞƏRH – AJA.AZ\nDonald Trampın Azərbaycanla bağlı siyasətində iki vacib məqam – ŞƏRH\nAmerika Birləşmiş Ştatları (ABŞ) özünün xarici siyasət doktrinasında Azərbaycanla əlaqələrin bütün sferalar üzrə inkişafında maraqlıdır.\nAzərbaycanın Avropanın enerji bazarlarında oynadığı həlledici rol, beynəlxalq terrorçuluğa qarşı mübarizəyə töhfəsi Ağ Ev tərəfindən yüksək qiymətləndirilir. Azərbaycanın Avropa ilə Asiya arasında körpü rolunu oynaması ölkənin ABŞ üçün strateji əhəmiyyətini daha da artırır.\nABŞ Prezidenti Donald Trampın 28 May – Respublika Günü münasibətilə Azərbaycan Prezidenti İlham Əliyevə ünvanladığı təbrik məktubunun mahiyyətində Vaşinqton-Bakı münasibətlərindəki strateji məqamlar qırmızı xətlə keçir.\nAğ Ev rəhbərinin təbrik müraciətində iki amil xüsusilə vurğulanır.\nBirincisi, D.Tramp qeyd edir ki, ABŞ və Azərbaycan beynəlxalq təhlükəsizliyi gücləndirmək, Avropanın enerji marşrutlarını, mənbələrini şaxələndirmək və iki böyük xalqa parlaq gələcək qurmaq naminə təxminən 30 il əməkdaşlıq ediblər.\nBu, perspektivdə də Vaşinqtonun Bakı ilə əlaqələrin dinamikasının şaxələnməsində maraqlı olduğunun göstəricisidir. Nəzərə alaq ki, Azərbaycanın indiyə qədər ABŞ-a yatırdığı investisiyanın həcmi səkkiz milyard dollar həcmindədir. ABŞ isə Azərbaycan iqtisadiyyatına 10 milyard dollardan çox sərmayə qoyub.\n2019-cu ildə xarici müəssisə və təşkilatlar tərəfindən əsas kapitala 5 milyard 188 milyon 900 min manat vəsait yönəldilib. Bunun 4 milyard 344 milyon 700 min manatı Birləşmiş Krallıq, Lüksemburq, Türkiyə, İsveçrə, ABŞ, Yaponiya, Malayziya, Rusiya, İran, Norveç və Fransa sərmayədarlarına məxsus olub.\nAzərbaycan-ABŞ iqtisadi əlaqələrində isə enerji layihələrinin çəkisi daha çoxdur. Bu ilin martında ABŞ Dövlət Departamentinin Enerji ehtiyatları bürosunun enerji diplomatiyası üzrə mütəxəssisi Natan Rayx demişdi ki, Ağ Ev Cənub Qaz Dəhlizi layihəsini strateji hesab edir.\nOnun fikrincə, tikintisi başa çatdıqdan sonra Cənub Qaz Dəhlizi Avropaya təbii qaz tələbatının təmin olunması üçün yeni uzunmüddətli tədarük mənbəyi olacaq.\nTrampın da ikitərəfli əlaqələrdə enerji marşrutlarını, mənbələrini diversifikasiya etmək barədə dedikləri ABŞ-Azərbaycan münasibətlərinin perspektivdə daha da genişlənəcəyinə işarədir.\nİkinci məqam isə odur ki, Donald Tramp məktubunda Azərbaycanın ərazi bütövlüyü və suverenliyini güclü şəkildə dəstəklədiyini vurğulayır.\nO bildirir ki, ABŞ Minsk Qrupunun həmsədrlərindən biri kimi Dağlıq Qarabağ münaqişəsinin dayanıqlı və sülh yolu ilə həlli üçün danışıqların dəstəklənməsində iştirakını davam etdirəcək.\nDüzdür, ABŞ üçün Qarabağ probleminin həlli indiki siyasi konyunktura çərçivəsində birinci dərəcəli aktual məsələ deyil. Yaxın perspektivdə də ABŞ-ın Dağlıq Qarabağ münaqişəsinin həlli istiqamətində həlledici iştirakı real görünmür.\nAmma nəticə etibarilə Azərbaycanın ərazi bütövlüyünə dəstəyin ifadə olunması işğalçı Ermənistana da ciddi mesaj xarakteri daşıyır.\nİki azərbaycanlı vitse-prezidentə BP-də daha yüksək vəzifə verildi – FOTO


Sosial şəbəkənin övladları və ya problemli gənclik\nNƏŞRLƏRİMİZƏ VƏ MƏQALƏLƏRƏ ABUNƏ\nMOTİVASİYA VƏ PSİXOLOGİYA\n“Oxucularla görüş” layihəsinin növbəti görüşü baş tutub\nBakıda Beynəlxalq kitab sərgi-yarmarkası keçirilib\n"Qədim Qala" Nəşriyyat Evindən yeni kampaniya\nHeydər Əliyev Mərkəzində "Oxu Günü" ilə bağlı tədbir keçiriləcək\n"Qədim Qala" Nəşriyyat evi 20-24 aprel tarixlərində seçilmiş nəşrlərinə 30% endirim edir\n291 saylı Ekologiya liseyində "Bu şəhərdə kimsə yoxdur" romanının müzakirəsi olub\nKitab oxumağın 8 faydası: Nə üçün hər gün kitab oxumalıyıq?\nCəmi 2 həftə əvvəl işıq üzü görən kitab bestseller oldu\nİngilis dilini tez öyrənmək istəyirsiniz?\nTilsim sındı - Azərbaycanlı yazıçı xariciləri üstələdi\n"İnamını və vicdanını itirmiş insan cəmiyyət üçün ən təhlükəli canlıdır"\n28.08.2017 2784 43\nRənglərin psixologiyası haqqında\n22.05.2017 3119 50\nQuran haqda biliklərimiz\n13.07.2016 3259 68\nDöş xərçənginə tutulmaq istəmirsinizsə...\n24.08.2015 2517 84\nSağlam yaşamaq üçün sağlam yaşamaq...\n27.11.2014 2609 133\nHəkim məsuliyyətsizliyi yoxsa xəstəxanada əcəl?\n19.03.2015 3611 138\nStomatologiyanın tarixi ilə tanışlıq\n26.12.2014 3027 172\nKitab formasında bəzək əşyaları\nKitab qoxulu şamlar\nKitab görünüşündə olan masalar\n"Oxu Günü" tədbirindən şəkillər\nMaraqlı kitab rəfləri\nLampalardan düzəldilmiş dekorativ əşyalar\nKitab oxumağınıza nə mane olur?\na) Ev işlərini çatdıra bilməmək\nb) İş saatının çox olması və yorğunluq\nc) Dərslərin çoxluğu\nf) Sosial medialarda çox vaxt keçirmək\nYetişməkdə olan gənc nəslə yazığım gəlir… Yaşlı nəslə heç bənzəmədiyi üçün deyil (bu, həmişə belə olub, belədir və belə olacaq) - vaxt keçdikcə gənclərin həyatda öz sözlərini deməsi, öz ayaqları üstündə durması, iş və ailə həyatında uğur əldə etməsi daha da çətinləşdiyi üçün. Bəs bir çox ölkələrdə olduğu kimi, Azərbaycanda da gənclərin inkişafında böyük konfuzlar yaradan aktual problemlər hansılardır? Zənnimcə, birinci maneə və məğlubedilməz rəqib - informasiyadır. Təzə doğulmuş körpə artıq informasiya sahəsi ilə əhatə olunur, bu informasiya onun psixologiyasını və sosial inkişafını «əzir». Mənəviyyat dəyərlərini yuyub aparan bu informasiya axını yeni nəsil üçün kütləvi qırğın silahına çevrilir. Biz daim müxtəlif mallar, xidmətlər, faktlar, hadisələr barədə eşidirik. Azyaşlılar bütün günü ekran qarşısında keçirməklə böyüyürlər. Müasir qızlarımız və oğlanlarımız kifayət qədər dünyagörüşlü, ağıllı və savadlıdırlar, lakin onların əksəriyyətinin tarixə, iqtisadiyyata, siyasətə, mənəvi dəyərlərə yanlış baxışları var, bunun səbəbi isə «informasiya sahəsi»nin onlara öz şərt və qaydalarını «sırımasıdır».\nBununla belə, televiziya, radio və mətbuat getdikcə ikinci plana keçir, öz yerini güclü rəqibə - İnternetə buraxır. İnternetdə hər şey tapmaq olar, amma bunların heç də hamısı həmişə faydalı olmur. İstənilən ölkənin hökuməti pornoqrafiya ilə, o cümlədən uşaq pornoqrafiyası ilə nə qədər mübarizə aparır-aparsın, yenə də internet pornoqrafiya ilə doludur. Sosial şəbəkələr isə ayrıca bir mövzudur. Bu, bir tərəfdən, əla vasitədir. Həqiqətən də, çoxdan unutduğun dost-tanışı axtarıb tapmaq, yazışmaq, ünsiyyət saxlamaq yaxşıdır. Amma…real həyatda ünsiyyətin nəyi bundan pisdir ki? Saatlarla sosial şəbəkədə yazışmaqdansa, evdən çölə çıxıb həmin dostlarla yarımca saat üz-üzə söhbət etmək daha asan deyilmi? Həmin an duyduğumuz hiss və həyəcan daha azmı təsirli olacaq? Əminliklə söyləyə bilərəm ki, sosial şəbəkələr sadəcə insanların həyatlarını əllərindən alır. Narkotikə bənzəyir, elə deyilmi?\nKağız kitabların yerini elektron kitablar alıb ki, bunu da qismən başa düşmək olar – dövrün tələbi, müasir texnologiyalar… İctimai nəqliyyatda əlində kitab olan yeniyetmə, gənc görmək nadir hadisəyə çevrilib. Belə halla rastlaşanda sevinirəm şəxsən. Amma etiraf edək ki, özünü internetin “ağuşuna atanların” vaxtının çoxu kitab, daha doğrusu, elektron kitab oxumağa deyil, əyləncəyə sərf olunur…\nHeç kim demir ki, nənə və babalarımız rəngsiz televizora baxıb və internetsiz yaşayıblarsa, biz gənc nəsil də bunu etməliyik. Xeyr! Bəlkə də 30-40 il sonra bizim nəvələrimiz də indi bizim bəlamıza çevrilmiş internetdən daha «təhlükəli» texnologiyadan gen-bol istifadə edəcəklər və biz, nənə və babalar olaraq, bu texnoloji imkanları «bəla» adlandıracağıq… Bu gün 10-25 yaş arası nəsil müxtəlif smartfonlardan, kompüterlərdən və qadcetlərdən asılılıqdan əziyyət çəkir. Hardasa 15 il əvvəl orta məktəb şagirdlərinin əsas marağı hərəki oyunlar və idman estafetləri idi, indi isə «bir-birinə şəkil atmaq», «melodiya yükləmək», «məzəli videoçarxlar toplamaq» və sair.\nMüasir gəncliyin qarşısında dayanan problemlərdən biri də ailə qurmaq məsələsidir. Nikah institutu deqradasiyaya uğramağa davam edir. Yaşlı nəslin bəzi nümayəndələri övladlarına münasibətlərin gözəlliyini, məsuliyyəti, anlayışlı olmağı, öz seçiminə hörməti başa salmaq və təbliğ etmək əvəzinə, oğulu «əldə saxlamağın», yaxud da kürəkəni «öz tərəfinə çəkməyin» yollarını axtarır… Qızı olan uşağın qırxı çıxmamış ona cehiz almağı fikirləşir, oğlu olan hərbi bilet «almağı»… Toy sevinci əməlli-başlı yükə çevrilib. Heç kəs başa düşmür ki, dəyəri minlərlə manat olan brilyant dəst xoşbəxtliyə zəmanət deyil. Qızlar ərköyünləşib, oğlanlar «alfonslaşıb» - evlənməyə öz avtomobili, evi olan qız axtaran oğlanların sayı çoxalıb. Elə dünyalar gözəli həyat yoldaşlarına arxa çevirib, silikon dodaqlı sarışınların arxasınca sürünən kişilərin də…\nGənc nəslin maliyyə problemləri də ayrıca bir mövzudur. Ailə quranların yaşayış sahəsi problemi də... Dövlət nə qədər ipoteka proqramları ərsəyə gətirsə də, onların heç biri mükəmməl deyil. Çoxlarının özünə aid yaşayış sahəsinin olmaması o qədər gənc ailənin dağılmasına səbəb olub ki...\nBəs bu kimi problemlərin öhdəsindən necə gəlməli? Bəzilərinin öhdəsindən əndazəni gözləməklə, həddi aşmamaqla, bəzilərinin öhdəsindən isə baxış və mövqelərimizi dəyişməklə, dəyişməyə cəhd etməklə gələ bilərik. Mən şəxsən yuxarıda sadaladıqlarımın bəziləri ilə rastlaşmışam, lakin onları problemdən daha çox, müvəqqəti çətinlik kimi qarşılamışam. İndi də düşünürəm ki, bu problemlərin, daha doğrusu, müvəqqəti çətinliklərin öhdəsindən gəldikcə, böyük təcrübə toplamış və heç nə ilə əvəz olunmayacaq rahatlıq tapmış olacağam...\nDigər yazıları (9)\nRənglərin simvolikası çox qədim tarixə malikdir. Ta qədim zamanlardan insanlar “rənglərin dilini” oxumağa xüsusi əhəmiyyət verirdilər. Bu isə miflərdə, xalq dastanlarında, nağıllarda, müxtəlif dini və mistik təlimlərdə öz əksini tapırdı. Astrologiyada spektrin 7 rəngini yaradan Günəş şüaları 7 əsas planetə uyğun gəlirdi: qırmızı – Marsın, göy – Veneranın, sarı – Merkurinin, yaşıl – Saturnun, purpur – Yupiterin, narıncı – Günəşin, bənövşəyi – Ayın rəngidir. Qədim dövrdə rənglər təkcə planetləri və onların təsirini deyil, həm də insanların sosial vəziyyətini, müxtəlif psixoloji vəziyyətlərini də simvolizə edirdi. Bu, müəyyən rəngdə olan geyimlərin seçilməsində, xalq deyimlərində, ayinlərdə və s. özünü göstərməyə başladı. Müxtəlif xalqlarda günümüzədək gəlib çatan rənglərin müəyyən simvolikası formalaşdı. Ta qədimdən insanlar qırmızı rəngə xüsusi maraq göstərirdilər. Bir çox dillərdə eyni bir söz həm qırmızı rəng, həm də gözəl mənasını verir. Ümumiyyətlə, gözəl olan hər şeyə qırmızı demək adəti formalaşıb. Məsələn, polineziyalılarda “qırmızı” sözü “sevgili” sözünün sinonimidir. Çində isə səmimi bir insan haqqında “qırmızı ürək” ifadəsi işlənir; əksinə, hiyləgər insanın qəlbi isə qara hesab edilir. Qırmızı rəng, hər şeydən əvvəl, qan və odla assosiasiya olunur. Onun simvolik mənaları o qədər çoxdur ki, bəzən bu mənalar bir-birinə zidd olur. Qırmızı sevinc, gözəllik, sevgi və həyat eşqinin simvolizə edir, digər tərəfdən isə ədavət, qisas, müharibə bildirir. Qırmızı rəng ta qədimdən aqressivlik və seksual istəklərlə əlaqələndirilir. Qırmızı rəng əsas savaş rəngidir. Bayraqda qırmızı rəng qiyam, inqilab, savaş, mübarizəni simvolizə edir. Məsələn, Afrika, Amerika və Avstraliyanın bir çox qəbilələri döyüşə hazırlaşarkən bədənlərini və üzlərini qırmızı rənglə boyayardılar. Karfagenlilər və spartalılar müharibə vaxtı qırmızı geyim geyinərdilər. Qədim Çində isə üsyançılar özlərini “qırmızı döyüşçülər”, “qırmızı ləpirlilər”, “qırmızı qaşlılar” adlandırırdılar. Qırmızı rəng həm də hakimiyyət, möhtəşəmlik bildirir. Bizans imperiyasında yalnız imperator və ya imperatriçənin qırmızı çəkmə geyinmək hüququ var idi. İmperator purpur (qırmızı-bənövşəyi) rəngli mürəkkəblə imza atardı, purpur rəngli taxtda əyləşərdi. Əksər xalqlarda qırmızı rəng od-alov, məşəl və istilik rəmzi idi. Ağ rəng təmizliyi, məsumluğu, xeyiri, sevinci simvolizə edir. Bu rəng gün işığı ilə, eləcə də süd və yumurtada təcəssüm olunan törədici qüvvə ilə assosiasiya olunur. Aşkar, məlum, qanuni, həqiqi olan hər şey haqqında təsəvvürlər ağlıqla əlaqələndirilir. Qədim Romada Vesta bakirələri ağ don geyinər və ağ örpək örtərdilər. Antik dövrdə ağ rəng həm də dünyəvi olan hər şeydən imtina etmək, mənəvi rahatlığa can atmaq mənasına da malik idi. Xristian ənənələrinə görə, ağ rəng ilahi işıqla birlik, bərabərlik, qohumluq bildirir. Mələklər və müqəddəslər ağ rənglə təsvir edilir. Bəzi xalqlarda isə ağ rəngli geyimi yalnız hökmdarlar və kahinlər geyinərdilər. Bu isə möhtəşəmlik və alilik simvolu idi. Ağ rəng əks mənalara da malik ola bilər. Öz təbiətinə görə, ağ rəng bütün digər rəngləri “udmaq”, neytrallaşdırmaq qabiliyyətinə malikdir və boşluq, səssizlik, dolayısı ilə -ölümlə əlaqələndirilir. Slavyan xalqları ölənləri ağ kəfənə bürüyərdilər. Bəzi Afrika və Avstraliya qəbilələri yaxınlarının ölümündən sonra bədənlərini ağ boya ilə rəngləyirlər. Yəni, bu qəbilələrdə ağ rəng matəm rəngidir. Qədim zamanlarda slavyan xalqlarında da ağ rəng matəm rəmzi idi. Qara rəng, bir qayda olaraq, bədbəxtlik, kədər, matəm və ölümü simvolizə edir. Məsələn, qədim Meksikada insanın qurban verilməsi ayini zamanı kahinlərin üzləri və əlləri qara rəngə boyanardı. Qara gözlər isə təhlükəli, pis niyyətli hesab edilirdi. Ölümün gəlişini təcəssüm etdirən bütün personajlar qara rənglə təsvir edilir. Qara rəng cəzbedicilik rəmzi hesab edilir. Bəzi Afrika qəbilələrində dərisinin rəngi həddindən artıq qara olan qadınlar yaxşı həyat yoldaşı kimi deyil, yaxşı məşuqə kimi qəbul edilir və qiymətləndirilir. Qara rəng isə sirli, əsrarəngiz, ehtirasla arzu olunan bir şeyi simvolizə edir. Ərəblərdə isə “qara gözlər” ifadəsi sevgili, “qara ürək” ifadəsi isə sevgi mənasını verir. Beləliklə, qara həm pis, həm də yaxşı mənalara malik ola bilər. Ölkəmizdə də qara rəng matəm rəmzi hesab edilir. Sosial sorğuların nəticələrinə görə, azərbaycanlılar daha çox qara rəngdə geyinməyə üstünlük verirlər. Ekspertlər bunu Azərbaycan xalqının müharibə dövründə əziyyət çəkməsilə, bu səbəbdən də tünd rənglərə daha çox üstünlük verməsi ilə izah edirlər. Sarı rəng qızıl rəngidir, qədimdə isə qızılın rəngi isə Günəşin donmuş halının rəngi olaraq qəbul edilirdi. Bu, payızın, qurumuş otların, solan yarpaqların rəngidir. Sarı həm də xəstəlik, ölüm, o biri dünyanın rəngi olaraq qəbul edilir. Bir çox xalqlarda qadınlar sarı rəngdə geyimə üstünlük verərdilər. Çox vaxt sarı rəng zadəgan nəsil nümayəndələrinin fərqləndirici nişanı idi. Məsələn, monqol din xadimləri – lamalar qırmızı kəmərlə sarı geyim geyinirlər. Bəzi Asiya xalqlarında isə sarı rəng matəm, kədər, qəm rəngi hesab edilir. Avropada sarı və ya sarı-qara rəngli bayraq karantin, sarı xaç isə vəba xəstəliyini bildirirdi. Slavyan xalqlarında sarı rəng qısqanclıq, xəyanət rəngi hesab edilir, Tibetdə isə qısqanclığı “sarı göz” adlandırırlar. “Sarı mətbuat” və “sarı ev” ifadələrini də misal gətirmək olar. Göy rəng bir çox xalqlarda səma və sonsuzluq simvolizə edir. Bu rəng həm də mərhəmət, sədaqət, daimilik rəmzidir. “Mavi (açıq göy) qan” əsilzadəlikdən xəbər verir, ingilislər isə əsl protestantı “göy” adlandırırlar. Bundan başqa, göy rəng qara rəngə yaxın olduğu üçün, onun simvolik mənalarına da malikdir. Qədim Misirdə və bəzi Cənubi Afrika xalqlarında göy rəng matəm rəngi hesab edilirdi. Fransızlar dəhşəti “göy qorxu” adlandırırlar. Slavyan xalqlarında isə göy kədər, qəm mənasını verirdi. Bu xalqların nağıl və dastanlarında qara və göy cinlərdən bəhs edilir. Yaşıl ot və yarpağın rəngidir. Bir çox xalqlarda yaşıl rəng gəncliyi, ümidi, şən əhval-ruhiyəni, bəzəm isə tərcübəsizliyi simvolizə edir. Yaşıl rəng sakitləşdirici təsir bağışlayır, amma əks məna da verə bilər. Məsələn, bir çox dillərdə “hirsindən yaşıl olmaq” ifadəsi mövcuddur. İranlılarda yaşıl rəng inkişaf, artım, təravət, tazəlik bildirir; bu rəng eyni zamanda bədbəxtlik, kədər, qəmlə assosiasiya olunur, buna görə də pis insan haqqında “yaşıl ayaqlı”, qəbiristanlıq haqqında isə “yaşıl ev” kimi ifadələr işlədirlər. Orta əsrlərdə Avropada təlxəklər yaşıl-sarı geyim geyinərdilər, Almaniyada müflis olanlar isə yaşıl papaq taxmalı idilər. Rənglərin qədim simvolikası və onların müxtəlif mədəniyyətlərdə təfsiri rənglə insanın emosional vəziyyəti arasındakı qarşılıqlı əlaqə nəzəriyyələrində də öz təsdiqini tapır. M. Lyuşer, İ. Göte və digər psixoloqlar rənglərin insanın psixoloji vəziyyətlərinə uyğunluğunu tədqiq ediblər. Bu gün rənglərin simvolikasından reklam biznesində geniş istifadə olunur. Psixoloqlar müəyyən ediblər ki, göy, qızılı, ağ, qara və qırmızı rənglərdən hər hansı məhsulu elit təbəqəyə layiq kimi göstərmək məqsədilə istifadə etmək olar, çünki bu rənglər ta qədim zamanlardan elit təbəqəni simvolizə edən “bahalı” rənglər hesab edilirlər. Həqiqətən də, bahalı məhsullarda göy və ya qara rəngin qızılı rənglə sintezindən geniş istifadə olunur. Qara rəng loqotipi (məsələn, qızılı rənglə yazılmış loqotipi) və ya məhsulun öz təsvirini daha effektiv şəkildə önə çıxarmağa imkan verir. Bunu alıcının diqqətini paketə deyil, məhsulun özünə yönəltmək, onun əhəmiyyətini vurğulamaq üçün edirlər. Bu yanaşmadan bahalı ətir və odekolonların istehsalı zamanı da geniş istifadə edilir. Reklam biznesində qırmızı və sarı rəngin birləşməsi isə sevinc, dostluq, səmimilik ifadə edir. Təsadüfi deyil ki, “McDonald`s” restoranlar şəbəkəsi və “Lipton” çayları məhz bu iki rəngin birləşməsindən istifadə edir. Reklam biznesində yaşıl və mavi rənglər isə “yaz səhəri” rəngləri hesab edilir və onlardan məhsulun təzəliyini göstərmək üçün istifadə edirlər. Alıcıda mənfi emosiyalar yaratdığı üçün bir-biri ilə istifadəsi qəti şəkildə qadağan olunan rənglər də var. Məsələn, bənövşəyi və narıncı rənglərin birlikdə istifadəsi alıcıda çarəsizlik, intihara meylilik oyada bilər. Qara fonda ağ rənglə yazılmış yazı da eyni təsirə malikdir.\nUğurlu biznesi necə qurmaq olar?\nHamımız bilirik ki, pulsuz yaşamaq çox çətindir, ev təsərrüfatınız olmadan yaşamaq isə - qeyri-mümkündür. Əgər zəngin babanız və ya atanız sizə yaxşı gəlir gətirən biznes miras qoymayıbsa, deməli, yaşayışınız üçün pul qazanmaq məcburiyyətindəsiniz. Bunun üçün isə çox çalışmaq lazımdır. Bəzən elə olur ki, çox çalışırıq, amma ayın sonunda gözlədiyimiz gəliri əldə edə bilmirik, cərimələnirik, maaşımız kəsilir və s. Təəssüf ki, işəgötürənlərin 95%-i işçiyə daha az pul ödəməyə, bunun müqabilində onu o ki var yükləməyə çalışırlar. Bu cür sistemə qarşı mübarizə aparmaqdan yorulanlar bəzən öz işlərini qurmaq haqqında düşünməyə başlayırlar. Öz biznesini qurmaq – necə də cəzbedici görünür! Sahibkarlıq, təşkilatçılıq qarşımızda tamamilə yeni, sərbəst bir dünyaya qapı açır. Sahibkar olaraq qazandığınız sosial statusla yanaşı, siz həm də özünüz üçün işləyirsiniz, öz iş cədvəlinizi özünüz müəyyənləşdirirsiniz və yalnız sevdiyiniz işlə məşğul olursunuz. Biz kiminsə uğurlu iş adamı olduğunu görəndə çox vaxt yalnız nəticəyə baxırıq, həmin adamın bu pilləyə necə gəlib çatması barədə düşünmürük. Hesab edirik ki, uğurlu biznes qurmaq üçün yaxşı ideya tapmaq və təcrübəli iş adamlarından məsləhət almaq kifayətdir. Amma bu, heç də belə deyil. Uğur əldə etməyin universal formulu mövcuddur: Hazırlıq + Biznes ideyası + İdeyanın reallaşdırılması mexanizmi = Uğurlu biznes. Biznesə başlamaq, onu qurmaq və inkişaf etdirmək cəzbedici görünür. Bəzi sahibkarlar vaxtilə kiminsə “əlinin altında” işlədiklərindən daha çox işləyirlər, heç qazancları da əvvəlkindən fərqlənmir. Elə isə, onları öz bizneslərini qurmağa nə vadar edib? Yəqin ki, məqsəd iqtisadi asılılığa son qoymaq, azadlıq və müstəqillik olub. Gələcək biznesmenin hazırlıqlı olması çox vacibdir. Müvafiq bilik və bacarıqları olmayan “iş adamı” öz fəaliyyətinin başlanğıcında müflis ola bilər. Bu, avtomobil sürməyi bacarmayan birinin sükan arxasına keçərək, avtomobili hərəkətə gətirməyə çalışması kimi bir şeydir. Biznes üçün yaxşı ideya olmadan uğur əldə etməyə ümid etmək olmaz. Bu ideyanı qiymətləndirmək çox vacibdir. Təklif etmək istədiyiniz məhsul və ya xidmət alıcıların və ya istifadəçilərin marağına səbəb ola biləcəkmi? İnsanlar onlara görə pul ödəməyə razı olacaqmı? Unutmayın: Biznes sizə işləyir, siz biznesə deyil. İdeya tapdıqdan sonra onun reallaşdırılması mexanizmi olmalıdır. Biznesi uğurlu və gəlirli etmək üçün gəlirlərin xərclərdən artıq olacağı bir model yaratmaq lazımdır. Bu model alıcı və ya istifadəçi axınının dayanmamasına hesablanmalıdır. Lakin yaxşı pul gətirən ideyalardan yapışmayın, çünki əksər gəlirli sahələr artıq “tutulub” və yeni başlayanlar üçün güclü rəqiblər arasında çox çətin ola bilər. Yaxşı bacardığınız işlərdən yapışın. Əgər yaxşı şirniyyat bişirməyi bacarırsınızsa, biznesinizə şirniyyat mağazasını açmaqla başlaya bilərsiniz. Kompüter bacarıqlarınız əladırsa, şəxsi internet-mağazanızı aça bilərsiniz. Xalça toxumağı bacarırsınızsa, mini-xalça sexi açmaq olar. Ətrafınızdakı uğurlu biznes sahiblərinin yolu ilə getməyə çalışmayın, öz yolunuzu müəyyənləşdirin. Bundan sonra növbə çatır biznes-planın tərtib edilməsinə. Bu sənəddə ideyalarınız və onların reallaşdırılmasınıntəşkili üçün çox vacib olan üsul və vasitələr, gəlir proqnozları, xərclər, işçi siyahısı və digər məlumatlar yer alır. Bəs uğurlu biznes qurmaq üçün haradan pul tapa bilərik? Ağıla gələn ilk fikir “qara gün” üçün yığdıqlarımızdan istifadə etməkdir. Biznes-planınızı kredit təşkilatlarına təqdim etməklə də biznesə başlamaq üçün kapital əldə edə bilərsiniz. Partnyor və ya investorlar da cəlb edə bilərsiniz, amma bunu etməzdən əvvəl yüz ölçüb, bir biçin. Bəzən ən çox etibar etdiyimiz insanlar bizi çətin vəziyyətdə qoya bilər. Uğurlu biznes qurmaq üçün yalnız özünüzə güvənin, bir az skeptik olun. Pis ssenarilərə hazır olun və risk etməkdən çəkinməyin. İtirməyə çox şeyiniz olsa belə, itirməyə heç nəyiniz yoxmuş kimi davranın. Sonradan biznesinizi sistem halına gətirmək barədə də düşünün. Artıq sizin məqsədiniz bir şirniyyat mağazasını mağazalar şəbəkəsinə, şirkəti şirkətlər qrupuna çevirmək ola bilər. Əgər gəlirlərinizi artırmaq istəyirsinizsə, işlədiyiniz saatları da artırmalı olacaqsınız. Əsas odur ki, sevdiyiniz işi görüb, gördüyünüz işi də sevəsiniz. Nəticə olaraq, uğurlu biznesə başlamaq və yüksəlmək mükafat və risklərlə ölçülür. Uğur götür–qoy, nizam–intizam və dözümlülük tələb edir. Lakin uğur bir gecədə qazanılmır – o, uzunmüddətli gərgin iş tələb edir və siz çətin mühitdə olsa belə, davamlı iş görməlisiniz. Uğurlu biznesinizin daha da uğurlu olması üçün pulunuzun dəyərini bilməli, bir qəpiyinizi belə israf etməməlisiniz. Bu məqamda amerikalı milyarder Uorren Baffetin məşhur “uğurun 6 qaydası”nı xatırlatmaq istəyirəm: Kredit kartlarından uzaq olun. Kapitalı özünüzə qoyun. Unutmayın ki, pullar insanı yox, insanlar pulları yaradır. Bacardığınız qədər sadə həyat tərzi sürün. Başqalarının məsləhət verdiklərini etməyin. Sadəcə onları dinləyin və düz bildiyiniz kimi edin, hətta etdikləriniz heç bir məsləhətə uyğun gəlməsə belə. Brendlərin dalınca qaçmayın. Özünüzü rahat hiss etdiyiniz paltarları geyinin. Öz həyatınızı özünüz idarə edin. Bu sizin həyatınızdır, başqasının yox. Elə Uorren Baffet demişkən: “Hər şeyi zaman göstərəcək. Zaman yaxşı biznesmenin dostudur”.\n28.10.2016 3941 60\nSevginin ömrü nə qədərdir…\nMəgər sevginin müddəti olur? Bütün sevənlər, sözsüz ki, belə deyəcək... Axı sevgi əbədi, daimi hiss kimi bizi okean dalğası tək öz ağuşuna alır. Bu hisslər içimizi o qədər doldurur ki, adama elə gəlir – bu, heç vaxt bitməyəcək. Axı bizi sutkalarla bir adam haqqında düşünməyə vadar edən bu sevgi necə bitə bilər?! Sən onunla nəfəs alırsan, onun qoxusunu tanıyırsan, onun hər bir emosiyasını bölüşürsən və onunla görüşə qədər nəinki dəqiqələri, hətta saniyələri belə sayırsan. Bütün bunlar nə vaxtsa necə tükənə bilər? Amma... Vaxt keçir və sən artıq öz sevgi obyektinə əvvəlki kimi baxmırsan. Nədənsə, onun bu vaxta kimi görünməyən xüsusiyyətləri ortaya çıxır. Bəlkə də bu xüsusiyyətlər əvvəl də var idi, lakin aşiqlər ətraflarında öz hisslərindən başqa heç nə görmürdülər. Axı insan dəyişməyib, o, elə belə də olub. Sadəcə münasibətlərin başlanğıc mərhələsində çox şey “çəhrayı eynək”dən görülür. Və budur, zaman bu eynəkdəki çəhrayı rəngi silir və insan sanki yetkinləşir. Əvvəlcə bu, sonra başqa bir keyfiyyət insanı qane etmir. İddialar, ittihamlar, mübahisələr, münaqişələr başlayır. Və aşiq artıq super-qəhrəman kimi görünmür, elə məşuq da artıq şahzadə deyil, mənfi xüsusiyyətləri olan adi bir qıza çevrilir... Tanışlarımdan iki nəfər bir vaxtlar ideal cütlük kimi görünürdülər. Onlar daim bir yerdə idilər, bircə gün də bir-birindən ayrılmazdılar, bir-birinə elə sevgi və heyranlıqla baxardılar ki, qeyri-ixtiyari olaraq onlara həsəd aparardım. Onlar tanış olduqdan bir neçə ay sonra evləndilər. “Niyə gözləyək ki? Bir-birimizin yanında özümüzü yaxşı hiss edirik, əsas da budur. Evlənərik, hər şey bir az da yaxşı olar.” Evləndilər. Bir ildən sonra onları görəndə hiss etdim ki, baxışlarında çox şey dəyişib. Əvvəllər gözlərində yanan o qığılcımdan əsər-əlamət yox idi. Artıq əl-ələ də tutmurdular. Guya birlikdə idilər, amma sanki ayrı idilər... — Nə baş verib? — deyə, soruşdum. — Heç nə, hər şey yaxşıdır. Sadəcə biz fərqli insanlar imişik. Amma eybi yox, hamıda belə olur, — deyə, o cavab verdi. Hamıda belə olur... Belə çıxır ki, sevgi əvvəl-axır keçib-gedir? Hansısa anlaşılmayan, naməlum bir hissə deformasiya olunur? Bəlkə vərdişə çevrilir? Bəlkə tək qalmamaq istəyinə? Ya da bəlkə kimsə yanında olanda daha rahatdır? Görəsən, doğrudanmı, hamıda belə olur? Ailə həyatının bir, iki, üç, beş, hətta on ili və əvvəlki sevgi və hərarət harasa buxarlanır? Axı hara? Axı bizə elə gəlirdi ki, zaman keçdikcə sevgi daha da möhkəmlənməli, öz bağlarını daha da bərkitməlidir? Bəs axı niyə zaman o sevgini amansızlıqla öldürür? Hansısa bir neçə il tanışlıq zamanı yaranmış o ülvi hissləri necə məhv edə bilər?!... Yaşlı nəsil deyir ki, indiki gənclər sevməyi bacarmır. Onlarda hər şey çox sürətlə inkişaf edir. Görüşdülər, aşiq oldular, dərhal da evləndilər, qısa bir müddətdən sonra da boşandılar. Hər şey bu qədər asan... Bəlkə də, onlar haqlıdırlar. Amma bəlkə ayrılığın əsas səbəbi heç əvvəldən də sevginin olmamasıdır? Bəs onda “o” nə olub? Ehtiras. Cazibə. Fiziki bağlılıq. Sevgidən başqa hər şey. Biz çox vaxt ehtirası əsl sevgi ilə səhv salırıq. Ürək sanki köksündən çıxacaqmış kimi sürətlə döyünürsə, həmin insanla bütün günü təmasda olmaq istəyirsənsə, daim onunla öpüşmək və qucaqlaşmaq barədə düşünürsənsə - bəlkə də yalançı sevgi elə budur. Bəs niyə? Çünki bu, sadəcə fiziki cazibədir, ocaq kimi o da yanıb-yanıb sönəcək. Axı alov əbədiyyən yana bilməz. Sevgi isə daha ali hissdir. Etiraf edin, ehtirasdan söhbət getdikdə, sevgilinizin ac-susuz olub-olmaması, evində, ailəsində, işində hər şeyin qaydasında olub-olmaması sizi maraqlandırır? Xeyr, sizi sevgilinizin sizə xəyanət edib-etmədiyi, gün ərzində sizin haqqınızda düşünüb-düşünmədiyi, hansı səbəbdən gün ərzində nadir hallarda zəng etdiyi və s. maraqlandırır. Xalis eqoizm. Bu cür münasibətlərin axırı yoxdur. Bəli, bu münasibətlər çox parlaq, yaddaqalandır. Başlanğıc mərhələsində sevdiyin insan üçün dağları dəlməyə hazırsan. Öz sevgini bütün dünyaya hayqırmağa hazırsan. Bir-birinizə vədlər vermək, heç vaxt ayrılmayacağınıza söz vermək istəyirsən. Amma... Bu, sadəcə bir xülyadır. Ehtirasdır. Sevgi ilə səhv saldığımız hiss. Bax buna görə zaman keçdikcə məyusluq ortaya çıxır. Əvvəlcə sən gecələr yatmamağa, səhərədək telefonla danışmağa, yazışmağa, gecəyədək parkda gəzməyə və hətta sübh çağını birlikdə qarşılamağa hazırsan. Ehtiras bir qasırğa kimi ətrafda nə varsa dağıdır, şüuru tutqunlaşdırır, sən adekvat düşünə bilmirsən və sənə elə gəlir ki, çoxdandır gözlədiyin o hissi tapmısan... Amma o hiss “çoxbilmiş”dir – qapını döymədən həyatımıza da daxil olur, xaos və eyforiya yaradır, sonra da gəldiyi kimi də qəfil gedir. Elə ki, fiziki cazibə bir az azalır, əvvəllər fikir vermədiyin cəhətlər ortaya çıxır. Biz mübahisə üçün bəhanə axtarır, qarşı tərəfdən narazılığımızı əsaslandırmaq üçün xeyli çatışmayan cəhət tapırıq. Çünki öz hisslərimizdə və qarşı tərəfin hisslərində yanılmışıq. Ehtirasın toruna düşmüşük. O tora da düşmək çox asandır. O cəlbedici tora düşən də ondan qırıq qəlb və puç olmuş arzularla çıxır... Sevgi isə parlaq geyimi sevmir. Onun ucadan deyilən gözəl sözlər formasında pafosa ehtiyacı yoxdur. O, bunlarsız da bilir ki, bu iki nəfər bir-biri üçün yaradılıb. Sevgi gözəl dekorasiyaların bir-birini əvəzlədiyi tamaşa deyil. Ehtiras isə... Dekorasiyalar bir-birini əvəzləyir – pərdə enir – pyes başa çatdı. Və səhnəyə artıq yeni aktyorlar gəlir... Bu saxta sevgini əsl sevgidən ayırmaq çox vacibdir. Əsl sevgi şüuru tutqunlaşdırmır, qısqanclıq gətirən fikirlər pıçıldamır, əhval-ruhiyəni London havası kimi dəyişkən etmir. Cansığıcıdır? Heç də yox. Səs-küylü, ehtiraslı münasibətlərdən sonra qarşı tərəfə qarşı kin və aqressiya qalanda yetkinləşmək daha ağrılıdır. Ehtiras məhz belədir. Əvvəlcə şirin, sonra acı... — Elə bilirdim, sevgimiz əbədidir, amma o, göründüyü kimi bir insan çıxmadı... — qızların çoxundan bu cür şikayət eşitmək olar. Elə oğlanlar da öz ittihamlarından geri qalmırlar. Yaxşı, əgər iki insan ideal insanın olmadığını başa düşürsə, və bəzi çatışmayan cəhətlərlə, ideal olmayan xüsusiyyətlərlə barışmağın mümkün olduğunu dərk edirsə, münasibətləri qoruyub saxlamaq üçün bəzi iti ucları “ütüləmək” olar. Güzəştə getmək, razılığa gəlmək, bir-birini dinləmək. Bu zaman sevgi çıxıb getmir, əsla. O, iki nəfərin qəlbində qalır və heç bir yerə yox olmur. Amma əgər iki nəfər yalnız öz “mən”ini eşidirsə, öz yarına qarşı iddialarını güzəştsiz olaraq irəli sürürsə, sevgi bu zəmində çox yaşaya bilməz. Çünki bu zəmin, bu torpaq hisslər üçün məhsuldar deyil, sonsuz torpaqdır. Həmin sevginin hər ötən gün böyüməsi üçün “gübrə” çatmır. O, sulanmayan, yağış üzünə həsrət qalan, amma qönçələrinin açılmasını gözləyən qızılgül kimi quruyur... Mən həmişə əl-ələ tutaraq, ya da qol-qola birlikdə gəzən yaşlı cütlükləri görəndə heyran oluram. Ya da skamyada oturub bir-birinə söykənən yaşlı cütlüklər. Onlar öz sevgilərini illərin sınağından üzüağ çıxarmağa nail olublar. Başlanğıc mərhələdə olan o isti münasibəti qoruyub saxlaya bilblər. Əgər sevgi iki nəfəri tapıbsa, onun artıq heç bir yerə getməyəcəyini düşünmək yanlışdır. Bu, Tanrının bəxşişi, taleyin hədiyyəsidir. Sevgiyə ehtiyatla, qayğı ilə yanaşmadıqda, Tanrı onu verdiyi kimi, ala da bilər. Axı sevgi zərifdir, incədir, şüşə kimi qırılqandır. Onu atmaq, tullamaq, kiməsə vermək, dəyişdirmək olmaz. Axı bir-biri üçün yaradılmış iki insanın bir-birini tapması nadir haldır. Bəzən öz yarını tapmağa illər, onillər gedir. Və o sevgini tapanların heç də hamısı onu qiymətlədirməyə və qoruyub saxlamağa qadir olmur. Sevgi əmək tələb edir... İnsan özü öz xoşbəxtliyinin qurucusudur. Bəzən çətinliklər ola bilər, amma nəticə onlara sinə gərməyə dəyər. İllər sonra parkda bir-birinə söykənən, əl-ələ, qol-qola gəzən yaşlı cütlüklərdən olmaq üçün dəyər. Üzlərində, əllərində qırışlar olan, amma gözlərində...əvvəlki sevgi, hörmət, hərarət, qığılcım. Lap gənclikdəki kimi. Məşhur fransız yazıçısı Frederik Beqbederin “Məhəbbət üç il yaşayır” əsərini çox adam oxuyub yəqin. Əsərin baş qəhrəmanı Markla heç razı deyiləm. Sevginin ömrü olmur. O, əbədidir. Əsl sevgini deyirəm. Atəşfəşanlıqla, ehtirasla, hisslərin burulğanı ilə səhv salınmayan o hissi deyirəm. Bax o, əbədidir – əgər ona qayğı göstərsən, onu qorusan, ona taleyin hədiyyəsi kimi yanaşsan...\n07.09.2015 6177 95\nMənim bir arzum var…\nHər birimizin özünəməxsus arzularımız var. Bəs arzularımızı necə reallaşdıra bilərik? Nədən başlamalıyıq? Bundan 6 ay əvvəl Yeni il idi, 6 ay sonra da Yeni il olacaq. Yeni il – arzularımızın gerçəkləşməsi ilə bağlı planlar qurmaq zamanıdır. Bu il gerçəkləşməsini istədiyimiz hansı arzumuz gerçəkləşib? Arzumuza çatmaq üçün nələr etmişik, nələr edirik və növbəti 6 ayda nələr etməyi düşünürük? “Heç nə” cavabını alsam, təəccüblənmərəm. Heç fikirləşmisinizmi ki, arzunu reallaşdırmaq üçün təkcə xəyal qurmaq, arzulamaq kifayət etmir?; həm də səy göstərib, qətiyyətlə hərəkətə keçmək lazımdır? Arzumuzu reallaşdırmağa elə Bu Gün başlamaq olarmı? Bunu necə edə bilərik? Sadəcə arzulamaq kifayət etmir – nəticələri göstərin. Arzulamağı yerə qoyun və məqsədə doğru irəliləməyə başlayın. Bunu isə gəlin sabahdan deyil, istirahət gününüzdən deyil, məzuniyyətə çıxdıqdan sonra deyil, uşaqlarınız universitetə daxil olduqdan sonra deyil, Bu Gündən başlayaq! Bəs arzunu necə gerçəkləşdirməyə başlaya bilərik? Əvvəlcə arzularımıza çata bilməməyimizin səbəbləri müəyyənləşdirməliyik. Məncə, burada 3 əsas səbəb ola bilər: Ya insanlar birdəfəyə çox şeyi arzulayırlar; Ya arzularını gerçəkləşdirə biləcəklərinə şübhə ilə yanaşırlar; Ya da bu yolda uğursuzluğa düçar olacaqlarından qorxurlar. Əgər siz birincilərdənsinizsə, gəlin belə edək: arzunuzu reallaşdırmaq üçün YALNIZ BİR arzu seçmək lazımdır. Çoxları birdəfəyə həddindən artıq çox şey arzulayır. İnsanlar daha yaxşı və gəlirli işə düzəlməyi arzulayır, xəyallarındakı malikanəni tikdirməyi arzulayır, Everesti fəth etməyi arzulayır, hansısa ekzotik ölkəyə səyahət etməyi arzulayır və s. Əvvəlcə arzularınızı bir-bir vərəqə yazın. Sonra bu arzuların içərisində daha həyati əhəmiyyətlisini seçməlisiniz. Bu zaman özünüzə sual verin: “Bu arzulardan hansı gerçəkləşsəydi, bütün həyatıma əhəmiyyətli dərəcədə təsir edə bilərdi?” Həmin arzunu seçin və bütün diqqətinizi, fikirlərinizi, səylərinizi bu arzuya çatmaq istiqamətində yönəldin. Budur, siz artıq birinci addımı atdınız! Bu halda, bir arzu üzərində diqqətin cəmləşdirilməsi – açar rolunu oynayır. Bu açar sizin üçün sonrakı qapıları açacaq. Əgər siz arzunuzu reallaşdıracağınıza şübhə ilə yanaşanlardansınızsa, “Bu, çox böyük arzudur”, “Vaxtım yoxdur”, “Heç vaxt başa çatdıra bilmərəm” deyib, geri çəkiləcəksiniz. Məncə, hər bir insan istənilən arzunu gerçəkləşdirməyə qadirdir. Bəs özümüzə necə inana bilərik? Sadəcə öz arzunuzu mərhələlərə bölə bilərsiniz. Hər mərhələdə də arzunuza çatmaq istiqamətində kiçik addımlar ata bilərsiniz. Problem bundadır ki, əksər insanlar öz təsəvvüründə arzularına doğru atılmalı milyonlarla addımı canlandırır, bu isə onlara çox görünür. İnanın ki, “cəmi 3 addım” ifadəsi “milyonlarla addım” ifadəsindən daha asan səslənir. İki insan arasındakı fərqə baxın: onlardan biri – arzularını beynində saxlamağa davam edir və ömrünün sonuna kimi onları təhlil edir; digəri isə - hər gün “cəmi 3 addım” atmaqla, arzusuna doğru addımlayır. Onlardan hansı öz arzusuna daha tez çatar? Əgər siz arzusuna doğru gedərkən uğursuzluğa düçar olmaqdan qorxanlardansınızsa, əvvəlcə qorxunu dəf etməlisiniz. Uğursuzluğa düçar olma qorxusu arzunuza çatmağa qoymayacaq. Əgər yuxarıda sadaladığım addımları atsanız, ilk növbədə, özünüzə inamınız yaranacaq. Burada həm də vəziyyətə başqa prizmadan yanaşmağı sınaqdan keçirə bilərsiniz. Məsələn, arzunuza çatmağın heç vaxt getmədiyiniz bir yerə səyahət olduğunu düşünün. Siz, bunun mümkün və real olduğunu bilirsiniz, sadəcə, hara gedəcəyinizi dəqiq müəyyənləşdirməmisiniz. Bir təyinat məntəqəsi seçin. Bundan sonra bu istiqamətdə düzgün addımlar atın. Çemodanınızı yığın, bilet alın, xəritə tapın, istiqamətlər barədə maraqlanın və s. Hər gün öz arzunuz istiqamətində səyahət etməklə, gec-tez ona çatacaqsınız. Ola bilər ki, yarıyolda dayanıb kimdənsə yolu soruşacaqsınız, ya da nəfəsinizi dərmək üçün ayaq saxlayacaqsınız, amma gec-tez mütləq təyinat məntəqəsinə çatacaqsınız. Bu, bir faktdır. Sadəcə Bu Gün başlamaq lazımdır. Nə qədər tez başlasanız, arzularınıza bir o qədər tez çatacaqsınız. Əgər bu gün başlamasanız, həmişəlik “sabah”da, “biri gün”də qalacaqsınız. Elə BU GÜNdə qalın. Arzularınızın arxasınca gedin, onlar yolu tanıyır... Şəxsi təcrübəmə baxıb deyirəm ki, Yeni ildə arzuladığıma çatmışam və mənim növbəti 6 ayda daha bir arzuma çatmaq üçün vaxtım var. Vaxtım, həvəsim, qətiyyətim və özünəinamım. Arzumu gerçəkləşdirməyə elə Bu Gündən başlayıram...\n26.06.2015 4263 102\n© 2016 Bütün hüquqlar qorunur encoder.az


Adalet.az | 9 MAYIN ARDINDAN - Seyfəddin Altaylı yazır Adalet.az | 9 MAYIN ARDINDAN - Seyfəddin Altaylı yazır Adalet.az | Ədalət -\n14026 | 2019-05-10 15:14\n"Ən böyük cinayətlər zəruri olanı yox, artıq olanı əldə etmək üçün işlənir”\nDünən (8-i may günü) Bakı Avrasiya Universitetində bölümdə (kafedra) idim. Qrup başqanı Günel adlı tələbəm yaxınlaşdı: "Müəllim, Dinaranın atası rəhmətə gedib, bilirsiniz çoxdandır xəstə idi, dərsə gəlməyib, sabah da 9 Maydır dərs yoxdur, seminarımız qalır həftəyə” - dedi. Telefonumu götürdüm və "balası, Dinaranın nömrəsini de, ona zəng edib başsağlığı verim” - dedim və nömrəni yazıb zəng çaldım. Ancaq Dinara götürmədi, yəqin başı qarışıqdı.\nTələbəm gedincə atamın son anlarını xatırladım. Sonuncu gecəsi nə mən yatdım, nə də o. Gecənin yarısından xeyli ötmüşdü. "Bala, bir istəyin var?” - deyə sordu. Gördüm enerjisinin artıq son dəmləridir. Ürəyim ağrıya-ağrıya onu məmnun etmək üçün, "Dadaş, deyirlər yaxşı səsin varmış, Qarabağ şikəstəsini oxuya bilərsən?” - dedim, o da sözümü yerə salmadı və oxudu. Qardaşlarımı və bacılarımı itirəndən sonra onun oxuduğunu duyan olmamışdı, bir növ dünyaya küsmüşdü, ancaq yaxşı səsi varmış. Haçan Qarabağ şikəstəsi oxunsa, onun son anları gəlib gözümün qabağında dayanır. O gecəni yola saldıq və səhər açıldı. Bir-iki tikə çörək yedi, mən də evin işlərini görüb gəlib yatağının böyründə oturdum. Günortadan bir saat olardı keçmişdi. Gördüm artıq yavaş-yavaş canı çəkilir. Anam ilə gözümüz onda idi. Bir an gözünü açdı və qapının sağ üst kandarının küncünə zilləndi. "Gəl əyləş” anlamında əliylə yanını işarət etdi. Gözüylə sanki birini təqib edirdi və bunu bir neçə saniyə davam etdirdi, sonra pəncərəyə baxıb gözünü yumdu. Üzü aydınlanmışdı, beş-on dəqiqə çəkmədi canını tapşırdı.\nAtam öldüyündə orta məktəbi bitirəli üç ay olmuşdu. Onu itirdikdən sonra atasızlığın nə demək olduğunu çox yaxşı başa düşdüm. Dinaranın da universitetdə təhsil alarkən atasını itirməyi ürəyimi ağrıtdı. Tanrının hökmü belə imiş. Atalarımız bizim arzumuzun xilafına missiyaları başa çatan kimi Tanrı dartıb öz yanına aparır. Dərs qurtardı, evə getdim. Axşam çağı Dinara zəng çaldı, götürdüm: "Müəllim mənə zəng etmişdiniz”- dedi. "Balası, eşitdim atan rəhmətə gedib, Allah rəhmət eləsin! İnşallah son qəmin olsun, neyləyək dünyanın özülü belə qoyulub” - deyib ürək-dirək verdim. Ayrı nə edə bilərdim ki!?\nİkinci Dünya müharibəsi birincinin sona çatmasından çox qısa bir müddət sonra başladı. Səbəbi də Birinci Dünya Müharibəsini çıxaranların qan qoxuyan iştahaları idi. O vaxt müstəmləkəyə çevirəcəkləri torpaqların bölüşülməsindən narazı qalanlar vardı, ayağa durdular və İkinci Dünya Müharibəsini yaratdılar. 30 milyondan artıq insan məhv olub getdi, şəhərlər, kəndlər yerlə yeksan oldular, milyonlarla ocaq söndü. Azərbaycan da Bolşevik Rusiyanın işğalında olduğuna görə, yüz minlərlə gənc hərbə aparıldı. Deyilənlərə görə, 420 mindən artıq potensial qüvvəmiz bu hərbdə Bolşevizmin torpaqlarını qorumaq uğrunda həlak olub. Bu bəlanın zərbəsi sadəcə olaraq Azərbaycana dəyməyib, digər Türk xalqlarından da yan keçməyib. Tarixi qeydlərə əsasən Qazaxıstandan hərbə aparılan 1.196.164 gəncdən bir dənəsi də sağ-salamat geri qayıtmayıb.\nYalnızca Azərbaycan ədəbiyatına deyil, ümum Türk ədəbiyatına əvəzsiz bəhrələr qazandıran şair və yazıçı dostlarım vardır ki, onların əksəriyyəti ata üzü görməyib, ata qoxusunun nə olduğunu bilməyib. Çünki ya körpə ikən və ya dünyaya gəlməmiş ataları İkinci Dünya Müharibəsinə aparılıb və qayıtmayıblar, yetim böyüyüblər. Yoldaşları atalarından ağızdolusu danışarkən onlar atanın nə demək olduğunu elə uşaqlıqlarındaca başa düşüblər. Hər bayram gəldikdə dostları geyindikləri yeni libasları və ya hər hansı şeyi qürurla nümayiş etdirərkən onlar boyunları bükük, ürəklərinə qara qanlar axıdaraq atasızlığın nə olduğunun iztirabını duyublar.\nTanrı Türk millətini özünə ordu yaradıb və Türk də hərbə girdimi orda döyüş qabiliyyətini göstərməsini yaxşı bilir. Azərbaycandan İkinci Dünya Müharibəsinə aparılan gənclərdən birçoxu qəhrəmanlıq adı alıb, kimisi hərbdən sağ-salamat qayıdıb, kimisinin də qara kağızı gəlib. Tanrı hamısının məkanını cənnət eləsin. Onlar öz xoşlarına hərbə getmədilər, ya zorla aparıldılar, ya həlak oldular və ya şikəst qaldılar, sağ qayıdanlar da hərbin travmasını ömürləri boyu unutmadılar.\nDünya ağalığı üçün ayağa durmuş qərbin kaftar qüvvələri bir qığılcıma bənd olan dünya atmosferinə 1939-cu ildə benzin töküb od vurdular. Bugün də dünyada meydan sulayan ABŞ, İngiltərə, Fransa, Almaniya və Rusiya İkinci Dünya Müharibəsi adlı məşum filmin baş rolunda iştirak etdilər. Milyonlarla ocağı söndürdülər, evləri xaraba, ata-anaları ağlar, uşaqları atasız, anasız buraxdılar və dünyanın xəritəsini öz arzularına görə bölüşdülər. Sonra bir də yalançı BMT və BMT Güvənlik Təşkilatını yaratdılar. Bu iki təşkilat dünən də bugün də yalnızca onlara xidmət edir.\nBolşevik Rusiya 70 il Azərbaycanın sərvətini qarət edib daşıdı, qarşılığında da heç nə vermədi. 1988-ci ildə Bakıya gəldiyimdə hər bir şeyi yaxşıca görüb dərk elədim. Azərbaycan müstəqil olduqdan sonra 25 ildə simasını tamamilə dəyişdi. 1988-ci illərdə küçələrdə şütüyən maşınlar qırıq-salxaq zaparoşlar, jiqulilər və volqalar idi, indi isə onların üzünə də baxan yoxdur. Əstağfurullah kəndlilər indi onlarla becərdikləri kələm, soğan, kartof kimi şeyləri yükləyib aparıb şəhərlərdə satırlar. Türkiyənin böyük şəhərlərində altı ay dolansanız, bir neçə dənə görə biləcəyiniz maşınları yalnızca Bakıda deyil, Azərbaycanın hər bir küncündə dəqiqə başına görə bilərsiniz. Bu da müstəqil Azərbaycanın 25 ildə getdiyi yolun göstəricisidir. Bəs yollar, körpülər, yeni-yeni tikililər. Tanrım müqəddəs vətənimizi qorusun!\n20 Yanvar 1990-cı ildə Bakıda soyqırım törədildi. Alimlər, qadınlar, kişilər, qızlar heç bir günahları olmadığı halda, gülləbaran edildilər. Çünki onlar Bolşevizmin müstəmləkəçiliyinin əleyhinə olaraq öz müstəqilliklərini arzulamış, özgəsinin heç nəyinə göz tikməmişdilər. Öz vətənlərində bugünkü kimi azad və firavan yaşamaqdan savayı heç nə istəməmişdilər. Bolşeviklərə görə, Azərbaycanın azadlığını istəmək isə dünyanın ən böyük cinayəti (???) idi. Ona görə də biçildilər, tankların altında xırd-xəşil edildilər. Bununla da qurtarmadı… XIX əsrin birinci rübündə bölünən, XX yüzilin birinci rübündə də parçalanan və hər bir parçası özgələrinə Bolşeviklərin əliylə dədələrinin malı kimi peşkəş çəkilən Müqəddəs Azərbaycanın 20 faizi işğal edildi. Daim çörəyini yeyib, suyunu içdiyi və Türkə düşmən edilən gəlmə ermənilərə bağışlandı. Və dünya tarixinin ən dəhşətli soyqırımı Xocalıda törədildi.\nBMT, BMT Güvənlik Təşkilatı bunları duymadı, görmədi, onlar üçün yazılanları oxumadı, yalandan kağız üstündə qalan bir neçə qətnamə qəbul etdi o qədər.\nXX yüzilin başlarında Osmanlı imperiyası dağıdıldı, Türkiyə işğal edildi. Yunan ordusu İzmirdən çıxıb Ankaranın sərhəddinə gələnə kimi olan yerləri işğal etdiyində ermənilərin Azərbaycanda törətdiyi cinayətlərdən, soyqırımlardan daha betərini həyata keçirdi. Ulu Tanrının Türk milləti üçün seçib yolladığı Mustafa Kamal Atatürkün rəhbərliyində yeridilən Azadlıq Müharibəsində yunanlara tarixi bir dərs verildi və işğalçılar ölkədən dəryazla, baltayla, bellə qovuldu. Lozanda sülh müzakirələri başladıqda Türkiyənin qarşısına işğalçı Yunanıstan deyil, İngiltərə gəlib oturdu (İşğaldan sonra Azərbaycanla Ermənistan və ya hansı dövlət müzakirələr aparır onu bilmirəm). Türkiyə etiraz etsə də, adı sonra BMT olacaq qondarma təşkilat Türkiyənin etirazına fikir vermədi və İngiltərə ilə dostları hərbdən qalib çıxmış Türkiyənin arzusunu deyil, öz tələblərini sülh sazişinə yazdırdılar. Yeni yaranmış Türkiyə o sazişi məcburi şəkildə qəbul etdi.\nABŞ indiyə kimi Lozan sazişini imzalamayıb. Bu dövlət bu gün utanmadan deyir ki, Türkiyə bizim müttəfiqimizdir, dostumuzdur.\nBiz, nəsillərimizə dostumuz kimdir, əsil düşmənlərimiz kimdir, onu yaxşı öyrətməliyik. Tariximizi ibtidai məktəblərdən başlayaraq, onlara yaxşı öyrətməsək, yarındası (sabahısı) günlərdə Allah eləməmiş başımıza gələn bəlalar nəsillərimizin başına da gələ bilər.\nÜçüncü Dünya Müharibəsi isə 1993-cü ildə başda ABŞ və İngiltərə olmaqla, dünyanın vampir qüvvələrinin İraqı işğal etmələriylə birlikdə başlayıb və bu müharibə davam edir. İraq və Suriya torpaqlarında hansı işğalçı dövlətlərin ordusu var, hamıya məlumdur. Onların məqsədləri İranı və Türkiyəni dağıtmaqdır.\nMən Tanrıya və onun ilahi ədalətinə inanan bir insanam. Qisas qıyamətə qalmayıb və qalmayacaq, ancaq bunların tifaqının dağıldığını mən görəcəyəmmi???\nOnu Tanrı bilir!